text:
Sagaing, Hti Jaik Mare Kahtawng Uphkang Salang Yawng Bungli Pru Mat
Myen hpyen dap hpe ning hkap, gum lang ai lam n galaw na matu hpyendap shangun dat kasa Duwa Hkyet Hting Nan a Putau hkrunlam hta makam masham hte htung hking hpung ningbaw ni hpe zin lum nna tsun ai lam chye lu ai.
April 26 ya shana daw Putau e hkrum zup ai shaloi, makam masham wuhpung yawng a matu gumhpraw sen 20 hte htung hkring hpung yawng a matu gum hpraw sen 15 jaw nna ya na zawn tsun ai re lam chye lu ai.
Hpyendap gaw 2008 gawda tara npu daru magam hpe jahkring mi gang jum da ai she re majaw, hpyendap hpe gum lang ninghkap ai lam n galaw na matu, Duwa Hkyet Hting Nan tsun ai lam, dai hkrum zup hpawng hta shanglawm ai salang langai ndai zawn tsun ai re.
“shi tsun ai gaw, daru magam lit hpe zing la ai n re. Gan makawp ya ai she re da. Laning mi hpring yang, ra lata poi bai galaw ya na nga na tsun mat ma ai. Dai majaw hpa ning hkap taw n ra ai da. Shanhte tsun ai hpe yu yang gaw wa zinlum ai lachyum re ngu mu ai” nga nna tsun ai re.
Hpyen dap san da ai Jinghpaw mungdaw uphkang salang ningbaw Duwa Hkyet Hting Nan a shawng ningnan lang na mungshawa ni hpe hkan zim lum ai Putau hkrun lam re hpe chye lu ai.
Putau ginra mung mungdaw kata kaga mare kaba ni zawn sha, hpyen gumshem asuya hpe ninghkap n gun madun ai nga ai re.


c: text/html

text:
Sagaing, Hti Jaik Mare Kahtawng Uphkang Salang Yawng Bungli Pru Mat
Jinghpaw Mungdaw hpyen yen ni dum nta bai wa ai hta KHCC hte asuya galaw ai masing lahkawng lapran hpyen yen ni a hkam sha lam nbung ai hpe mu lu ai re.
“hpyen yen ni langai hte langai hkam sha lam nbung ai majaw myit npyaw ai lam byin nga ai. Asuya kaw na pyi hpyendap NaTaLa woi awn nna Sadung kaw galaw da ai nga yang sen 70 daram nga ai. KMSS hte anhte KBC a jahkrup nna sen 40-50 lapran hta galaw ga ngu myit hkrum da ga ai.” nga nna KHCC ningbaw Rev.Dr.Hkalam Samson tsun ai re.
KHCC masing kata KBC hte KMSS wuhpung yan galaw ai dum nta langai hta sen 40 group yin hkrat ai rai nna, Miwa asuya garum ai gumhpraw hte Myen asuya hkrang shapraw galaw ai hpyen yen dum nta langai gaw sen 70 daram hkrat ang na re hpe chye lu ai.
Asuya kaw nna galaw ya na rai nga ai Dabak, Da Law hte Namsan yang mare 3 hta htinggaw 200 daram nga ai re. Dum nta ningnan hpe sen 70 jan hte galaw na rai nna, gram ai dum nta a matu sen 20 hte 30 lapran jai na re lam mungdaw asuya tsun ai re.
KHCC chyawm gaw shawng e hkyen da ai gahtawng 17 hte ya bai jat ai yawng pawng, gahtawng 30 jan hpe 2021 hta wa lu hkra hkyen nga ai lam chye lu ai.
Ya na zawn hpyen yen ni bai nhtang wa ai lamang hta, dum nta galaw ai shaloi, shadaw n-ngang ai majaw, shaning kade nna yang tsam hten mat na hpe myit tsang ai lam hpyen yen ni tsun ai re.

robotstxt: allowed

filter: keep


text:
Jinghpaw Laika Jaw Gumhpraw Jubili
Kachin amyusha ni gaw, chyāloi nhkoi prat kaw nna, shanhpyi laika lu ai amyu ni re ai hte, dai laika hpe n-gup aga hte tsun ginlen hkrat wa ai. Dai hpang kumhpa laika bai jai lang asung jāshawn nga a yang, sasana sāra Ola Hanson e, maisau laika/asak laika hpe gālaw da ya ai gaw 2020 Ning Mē 5 ya hta gaw 125 ning hpring sai rai. Ndai Jinghpaw laika lu ai Jaw Gumhpraw Jubili aten hta, Jinghpaw laili laika hte seng ai gāmung dup sumrat ai lam hte laili laika rawtjat wa na mātu bawngban ai lam ni gālaw sa wa na ga ai. Laili laika rawtjat lam hta shākut shāja wa ai myitsu nkau hpe mung shāgrau shāa ai lam ni mung gālaw sa wa na ga ai.


text:
2019 ning February shata 20 ya shani hta, Mongolia mare ninghpum hta nga ai Zaisan KFC malu masha seng langai hta KFC sha nna, malu masha sha shut ai gung byin ai majaw tsi rung de marai 40 du mat nna, marai 247 jan gaw madawn ai lam hte kan mase ai lam byin ai majaw, Mongolia muk lum hta nga ai KFC malu masha seng yawng hpe jahkring mi pat kau ai hpe Miwa shiga dap Xinhua kawn chye lu ai.
Ulan Bator ninghtawn, Khan Uul mare na Zaisan KFC seng hta lang ai arung arai ni kaw nsan nseng ai majaw, Shigella rai kanu ( bacteria ) ni lawm wa nna, malu masha mari sha ai ni hta byin wa ai.
Shigella rai kanu ana kap wa sai nga jang, hkum kahtet ai, lasa gying ai, kan hkyeng, kan mase ai lam ni byin wa chye ai.
Mung kan hta mying kaba ai American KFC malu masha seng gaw Mongolia mungdan hta 2013 ning kaw nna hpaw hpang wa nna, KFC seng yawng 11 daram nga ma ai.
Myen mung hta gaw 2015 ning May shata kaw nna Yangon hta hpaw wa sai, Mungkan hta rai jang KFC malu masha seng yawng 15,000 jan nga ai hpe chye lu ai.
REF: New Straight times
Ja Tawng Naw


text:
American mungdan gaw, Syria mungdan hta nga ai IS ( Islam nawku htung hpe ladu lai kam sham myit jasat rawng ai hpung ) ni hpe gasat gala hta padang dip lu sai ngu, gumsan magam Donald Trump gaw shi a Twitter hta ka da nna, 2018 ning December 18 ya shani kaw nna American hpyen dap hpe Syria mungdan kaw nna dawm hpang sai lam hpe Gumsan magam Rung, White house kawn tsun shaga da ai hpe chye lu ai.
USA hte Myitrum jinghku mungdan ni a hpyen dap hpe, Syria mungdan na IS ni hpe hpyen gasat ai lam hta, ninggam langai mi htawt sit ai hku nna, Syria mungdan kaw nna, USA hpyen dap hpe tinang mungdan de bai wa taw sai lam hpe, White House tsun shaga ahkang lu ai Sarah Sanders hku nna tsun ai. Syria na IS ni hpe padang dip sai ngu ai gaw, USA hte Myitrum jinghkku mungdan hpung ni a magam bungli tespkawp ngut sai gaw grai n’re shi ai ngu matut tsun san lang dan nga ai.
USA hte myitrum jinghku mungdann ni hku nna, shanhte a akyu ara hpe hkra wa jang, gara aten hta mi rai tim, bai gasat na lam hte IS ni hpe mungdan kata hta nga na ahkang, jagum hpraw madi shadaw ai lam ni hte, jarik kaw nna shang wa ai lam ni hpe pat na matu matut galaw mat wa lam hpe mung tsun da nga ai.
Raitimung, American a hpyen daju Pentagon rung kaw nna, tsun shaga ahkang lu ai Salang Kaba Dana White gaw, IS ni madu da ai shara ni hpe bai lu zing la tim, IS hpung hpe gaw, yawng nlu shamyit shi nga ai hpe tsun ndau da nga ai.
REF: VOA News, The New York Times Ja Tawng Naw


text:
Ngwi pyaw kabu gara ai Sweet December hte Hkristmas rai u ga law. Madu Yesu shangai chying hkai wa ai December shata hta, Hkristan hpung masha ni sha n’ga, mungkan masha malawng mung, kabu pyaw ai hpe mu lu ai, Nawku jawng, dum n’ta, shopping mall ni hta Hkrsitmas masat kum la ni hpe shatsawm shakya da ai hpe mu lu nga ai. Dai majaw, mungkan shara shagu hta lang nga ai Hkristmas hte seng ai masat kumla ni a lachyum ni hpe grau chye na lu na matu tang madun da tai.
Lamu Kasa
Lamu kasa a kumla gaw, Hkye hkrang la ai Madu Yesu shangai wa ai shiga hpe shana shabra htawn tsun ya ai lachyum re. Anhte Hkristan ni mung, Madu Yesu shngai wa ai lam hpe myit hta kabu gara let, htawn tsun shana shabra nga mali ai.
Dingsi
Dingsi dum ai nsen na jang, lam dam nga ai sagu ni dai nsen na ai shara de sa wa ai majaw, tinang wuhpung hte bai du ai ngu ai lachyum re. Hkristmas dingsi lachyum gaw, Karai Kasang a man hta yawng gaw manu dan nna, Shi yawng hpe lam n’dam na matu garum nga ai lachyum re.
Tsit Lali Ai Hpun
Tsit lali ai Hkristamas hpun a lachyum gaw, Karai Kasang a n’htum n’wai ai, grin nga ai tsaw ra myit hte asak a lam hpe tsun nga ai. Madu Yesu hpe kam sham ai a marang e, anhte ni yawng htani htana asak lam de mai du nga ai hpe dum na matu re.
Hkristmas Kumhpa
Hkristmas kumhpa a lachyum gaw, Karai Kasang gaw shi a kasha shingtai Madu Yesu hpe kaba htum ai kumhpa hku nna anhte yawng hpe jaw nga ai hpe bai dum nga na hku ang ai. Hkye Madu gaw anthe hpe htani htana asak jaw ai hte maren, laga masha ni hpe mung, tsawra ai hte matsun dum lanu lahku ai lachyum lawm ai Hkristmas kumhpa ni hpe jaw ai kumla re.
Nampan Shanghkawng
Karai Kasang a tsawra myit gaw galoi mung n’htum ai ngu ai lachyum hpe la ma ai. Nampan shanghkawng hpe tsit lali ai nampan hte mawn ai lachyum gaw, htani htana asak a lachyum hpe tsun nga ai.
Santa Claus
Lai wa sai aten hta, St. Nicholas gaw hkyen ai hpun palawng hpun n’na kumhpa hkan jaw ai lachyum gaw. Mungkan masha ni hpe Madu Yesu gaw tsawra nna hkye hkrang la ai hpe dum shingran let, n’ta shagu shang nna kumhpa jaw ai hpe galaw wa sai.
Wan Kinlep ( Candle )
Madu Yesu gaw mungkan ga a ninghtoi re ai hpe dum na matu re. Madu Yesu gaw ninghtoi re ai majaw, shi madun ai mungga n’htoi lam de hkan nang hkan sa ai rai jang, anhte ni, lam n’shut ai sha hkye hkrang la ai chyeju lu na ngu ai lachyum hku la ai.
Mak-um Shingna Magaw ( Candy Cane )
Mai-um shingna magaw gaw, sagu rem ni shan hte a lam dam nga ai sagu ni hpe, wuhpawng de bai du wa na matu lang ai lachyum re. Hkye hkrang la ai Madu Yesu gaw, Sagu rem wa kaba rai nna, anhte hpe lam nshut na matu madun nga ai kumla hpe lang ai.
Shagan
Hkristmas shagan gaw, Bethlehem mare hta Madu Yesu shangai wa ai ntsa hta htoi tu nga ai hpe lachyum la ai. Dai hte maren, Madu Yesu gaw, Mungkan ga a ninghtoi rai nna, mungkan masha yawng hpe myit mada shara jaw nga ai, lam madun nga ai hku nna lachyum hpe shaleng da nga ai.
Dai ning na Hkristmas ten hta, Hkristmas hte seng ai kumla ni kaw nna, anhte ni n’lawm htum langai hpe mahta la nna, shi a lachyum hte maren mungkan hpe shatsawm sa wa ga.
REF: Making Life Blissful
Ja Tawng Naw


text:
Sagaing, Hti Jaik Mare Kahtawng Uphkang Salang Yawng Bungli Pru Mat
Myen asuya hte bilateral gap hkat jahkring na lam hta Dingdung Daw Daphpawm, hpung mali lapran n hkrum n ra byin nga ai lam, DDD shiga lawk hku chye lu ai.
Wunpawng Mungdan Shanglawt Hpung (KIO) ginjaw Laiza muklum hta Oct. 20, Laban ya shani kaw nna DDD ningbaw ni lapran matut manoi chyinghka pat zuphpawng galaw nga ai re.
Ndai zuphpawng hta Htai mung kaw du nga ai KIO Ginjaw Komiti Tingnyang UP Dukaba Nban La gaw n du lawm ai lam chye lu ai.
Madung gaw bilateral gap jahkring na jin jin rai nga sai KIO gaw ngam ai daphpawm malawm Rahkai AA, Balawng TNLA hte Kokang MNDAA ni mung, arau sha sen htu ai kaw shanglawm na matu bawngban nga ai re lam, DDD shiga lawk tsun ai.
“DDD hku nna gaw KIO ra ai hku nna sen htu na n re lam” KIO woi galaw ai Laiza zuphpawng shiga lawk hku chye lu ai.
Bai nna, KIO a jinghku dap AA, TNLA hte MNDAA ningbaw ni gaw Laban shani Mongla kaw zuphpawng galaw ai hta, KIO woi galaw ai de hkan na n re lam, bawngban wa saire.
“Mongla kaw htaw maha-mik (jinghku dap hpung 3) ni zuphpawng galaw ai kaw mung shara mung n lu ai re majaw shanglawt ni shanhte hkrai lagu lagut rai nna sa na galaw ai re majaw shanhte hpang gaw n lu hkan ai nga nna bawngban ma ai”, nga nna DDD shiga lawk hpyendu langai tsun ai.
2018 January shata, Dukaba Nban La gaw KIO Ginjaw Komiti Tingnyang Up tai wa ai kaw nna, KIO gaw DDD a ritkawp hpe lale nhtawm bilateral gap hkat jahkring na matu Myen hpyendap hte tingkyeng hkrum shaga ai lam ni galaw hpang wa ai re.
Ya hpang jahtum, October 17 ya hta mung hpyendu dingsa Khin Zaw Oo woi awn ai Myen asuya simsa lam komashin (Myanmar Peace Commission) hte Htai mung Chiang Mai e shana shat sha let hkrum shaga ai lam galaw ai re.
DDD hpe hpaw hpang ai December 2016 a masat tawn ai ritkawp tara ni hta gaw Myen asuya-hpyendap hte kadai mung dinghkrai hkrum shaga ai lam n galaw na matu myit hkrum da ai re.
Ning re ai daphpawm ritkawp tara tawn da ai lapran, KIO ginjaw gaw Myen asuya, Myen hpyendap hte lagu lagut hkrum shaga nga ai hpe mung ngam ai jinghku dap ni myit n pyaw nga ai lam chye lu ai re.


text:
Japan mung dan hta galaw ai International Karate Friendship 2019 Championship, karate ginsup shingjawng poi hta, April 21 ya shani hta Maran La Ja, San Mai Nu hte Seng Lat Aung ni marai masum hku nna ningtawn ninghkrin Ja Shagrau dazik lu la ai lam hpe chye lu ai.
Mungkan madang Karate shingjawng poi hta ningtawn ninghkrin ja kumhpa shagrau hkrum ai ma masum gaw, Myitkyina muklum kawn rai nna asak 8 ning re ai Maran La Ja gaw Myitkyina Du kahtawng IDPs camp na re ai hpe chye lu ai.
Maran Laja gaw 2018 hta Singapore mungdan hta galaw ai Asian dan a mungdan 10 ginsup ai poi hta mung Ja dazik lu la ga sai.
Asak 7 ning re ai San Nu Mai gaw, “ grai kabu ai, grai yak hkra gaw nre ai, nau ma nba ai, loi li sha ba ai, kyu hpyi garum ya ai ni hpe ma chyeju kaba sai, grau shakut na re, Mungkan madang hta ja dazik lu na matu myit mada da ai,” ngu tsun wa sai.
Asak 5 ning re ai Seng Lat Aung gaw, “ grai kabu ai, Madu Yesu hpe mung chyeju dum ai, Sara ni hpe ma chyeju dum ai, yawng hpe chyeju kaba sai,” ngu tsun wa sai, shi gaw 2 lang grup ginsup nna ja dazik hpe lu la wa sai.
International Karate Friendship 2019 Championship poi gaw World Cup Karate Championship ngut jang no 2 madang hta nga ai shingjawng poi re ai hpe chye lu ai.
REF: BBC
Ja Tawng Naw


text:
Sagaing, Hti Jaik Mare Kahtawng Uphkang Salang Yawng Bungli Pru Mat
Moi lai sai aten Myen Hkawhkam U Aung Zeya gaw 1757 ning hta Mon Kingdom, Hongsawatoi hpe kasat zingla kau ai, Bodawpaya gaw Arakan Kingdom hpe 1785 ning hta kasat zing la kau sai. Dai aten kawn Mon Amyu hte Arakan Amyu ni ayai aya byin mat sai. Ya dai ni KIO/KIA Ginjaw Laiza hte Maijayang ni hpe Myen dap ni kasat zing la kau nna Jinghpaw W.P amyu ni hpe ayai aya di kau na hkyen lajang nga sai.
June 29 ya shani Muse jarit kaw Myen hpyenla ni Miwa hkran de rap na matu border passport galaw nga ai shiga ni mawng pru wa ai, dai hte maren n kau Myen hpyenla ni gaw Ga Du mare kaw du sai nga ai. (Miwa hkran rai nna Laiza kawn n law htum deng 100 grupyin tsan ai shara). Ndai zawn Myen ni gaw Jinghpaw W.P myu sha ni hpe Miwa hkran hpyen man, Lajayang hpyen man hku shakri na hkyen ai shiga ni mawng nga sai.
Lahta na shiga hkrak jaw ai rai yang W.P sha ni yawng Bandung langai kaw tsap nna lam magup hku shamawt ra sai.
Miwa a akyang hpe yu dat yang 2009 ning May shata hta Tamil Tiger rawt malan hpung ni hpe shamyit ai hta Sri Lanka asuya hpe shingdu kaw madung garum ya ai gaw Communist Miwa asuya rai nga ai, rawt malan hpyen ni hpe sat ai ladat ni sharin ya ai, laknak n-gun ni garum jaw ya ai. Majan sum Tamil Tiger rawt malan hpyenla ni hpe Sri Lanka asuya gaw kaji pi hkyem sa n jaw gwi roi wa roi roi sat kau ma ai, ndai zawn ahte amyu ni n byin hkrum u ga, Karai Kasang kaw akyu hpyi let “htim kasat majan” de kale ra sai, ninghkap majan hpe sha galaw nga n mai na sai.
Ya majan pa shawnglam hta tsap nga ai hpyenla hpyen gyi ni hpyen du ni gaw, ngai shadu ai shanglawt lu hkra shakut ga ngu ai ga baw a majaw kaning re jamjau hkrum tim majan pa hta shakut tsap nga ai ni rai na ma ai, raitim ningbaw tsang de na ni shaga ai n-sen hpe madat yu yang Aung San Kaw hpe Jinghpaw a ningbaw shatai shi woi awn ai mungmasa hpe kam re masa rai taw nga ai, anhte shari ging sai law, moi Awng San wa woi ai mungmasa hkrun lam de hkawm sa nang ai a marang e dai ni anhte W.P sha ni Myen a mayam de du ra ai hpe dum gaw dum nga myit ni ngu san mayu nga ai.
Aung San kaw mi lung wa wa, kadai mi lung wa wa, Panglong zuphpawng hta bawng da ai federal principles hpe hkrang shapraw na n re, dai hta n ga Myen Mungdan shinggan de du nga ai Myen democracy shamu shamawt hpung masha ni mung democracy a matu madung shakut tsap ai ni rai ma ai, bawsang manghkang hpe kraw hta grai wa myit lawm ai ni n re, ya yang hpyendap ni up nga ai majaw ndai ni hpe dang kau lu na matu alliance hku nna bawsang ni hpe madi shadaw garum ai, huk-ke garum ai re, issue hta hkan nna shaga nang ai she re.
Dai ni anhte bawsang ni a rawtmalan gaw democracy n lu ai majaw rawt malan ai n re, Myen e mayam yam dip sha ai, amyu kaba mayu ai, dai majaw rawt malan ai she re, ndai hpe anhte a kraw kata hta bang da ra ai. Anhte a rawt malan gaw Myen mungdan hpe Democracy hkrang hte hkrak uphkang nga ai ten kawn hpang taw nga sai rawt malan re.
Anhte htim kasat majan de gale ra ai, moi Israela amyu ni hkap majan n re sha htim kasat majan hpe akyu hpyi let hkat mat ai shaloi mare langai hpang langai zing ai gaw Yawshu laika hta law law mu hti lu nga ai, shanhte ni htim kasat majan hpe sha galaw ma ai, lamu ga langai hpang langai zing mat lu ma ai. Anhte mung lamu ga langai hpang langai kasat zing nna Jinghpaw mung ting hpe zing la kau ai madang de shadu ra nga ai.
Le ra jan lung wa na hpe la, marai langai ngai ran ya na hpe la nga n mai sai, tinang gam maka tinang ran ra sai. Jinghpaw mung hta Myen hpyen ni sha a nga ding sa, Jinghpaw W.P amyusha ni galoi mung shimlam nga na n re, majan mung galoi zim na n re. Hpyen mahkra hpe kasat shayu kau ra ai.
Tinang mungdaw hpe tinang lata hta jum da lu jang, Myen hpyen wa hpe nang federal sa na i, mungdaw langai shabyin u, rapra tara hpe hkapla u ngu, mai shaga sai, Unitary State galaw mayu ai zawn zawn htaw ra zawn zawn le ra zawn zawn nga a nyam taw nga jang, tinang a mungdaw hpe mahtang Kachinland shatai nna Independence Mungdan gaw sharawt ai maga de hkawmsa wa ga.
By: Slg. Naw Hkam


text:
Video Playlist
Madat Mara Ai Shaman Chyeju
Tara Jahprang 28:1-6
1 Dai ni ngai nang hpe hkangda mada ga yawng hpe hkan nang lu hkra, 2 na a Karai Kasang Yehowa a ga hpe nang azin ayang madat n yang gaw, na a Karai Kasang Yehowa, masha amyu nlang hte hta nang hpe shagrau na rin dai:na a Karai Kasang Yehowa a ga nang madat n yang gaw, ndai chyeju shaman nlang hte na ntsa e du nna nang kaw pru na ra ai. 3 Na a mare hta chyeju shaman lu la na ra ai; na a yi hkauna hte chyeju shaman lu la na ra ai.
4 Kashu kasha matu mara hta mung, na lamu ga nsi naisi hta mung, yamnga mayat maya ai hta na, na a dumsu hte sagu bainam ulung ni hta mung, chyeju shaman lu la na ra ai.
5 Na a shingnoi htingga hta mung, muk gumrin ai ban hta mung, chyeju shaman lu la na ra ai.
6 Nhku shang wa yang shaman lu la na ra ai, shinggan pru wa yang, chyeju shaman lu la na ra ai.
Mahte 6:33
33 Nanhte chyawm gaw, shi a mungdan hte shi a ding hpring ai lam hpe shawng tam nga mu; shaloi dai nlang nanhte hpe kahtap jaw na ma rin dai. 34 Dai rai nna, hpawt ni na matu myit hkum tsang myit ; hpawt ni gaw shi a matu ru tsang na ra ai.Dai ni na ru tsang ai gaw, dai ni na matu ram nga ai.
===========================================
Psalms 112:1-3 NIV


text:
2018 Novermber shata 12 ya jahpawt 8:30 am ten hta, Nba pa Ninghtawn, Lana zup hpyen yen dabang hta nga ai Pin Lung Nawku Hpung hkap la kam sham nga ai 1. Lahkang Doi La 2. Maraw Ji Jan 3. Labya Lum Mai ni, mung shawa a lapran hta nru nra, Wunpawng shada myit mala hka shangun wa ai sha n’ga, dumbru dumbra mang hkang byin shangun ai Nawku hpung re wa ai.
Dai majaw, Lana pa hpyen yen dabang KBC Nawku hpung ni kaw nna lang hte lang hpaji jaw shadum wa sai, rai ti mung Pin Lung nawku hpung ni gaw hkan nan hkan sa ai lam ni n’nga ai sha, n’ru n’ra lam ni hpe sha matut nna shabyin nga ai majaw, mare buga kata hta, n’mai tawn da ai masa byin wa ai.
Dai sha n’ga Pin Lung nawku hpung gaw nga nan nmanu ai re majaw lana zup ja hpyen yen dabang na KBC Nawku hpung, hpung masha ni jawm gawt shapraw kau ai lam nga ai hpe tang madun dat ai.
REF: Shawng Lam shiga
M Brang Aung


text:
Sagaing, Hti Jaik Mare Kahtawng Uphkang Salang Yawng Bungli Pru Mat
Lahta Sammung, KIA Dapdung 36 ginra Muse ginwang kata ‘ginra jasan’ gabaw hte htu gasat nga ai Myen asuya dap ni hpe KIA ni ninghkap gasat ai kaw, Sep. 28, bat Langai Ya shani, asuya dap maga yawm dik 6 si nna hkala ai 5 lahta re nga, KIA ni tsun ai.
Bat Langai Ya shani, jahpawt maga hte shana maga gasat poi yawng 3 lang byin ai kaw, ndai laman KIA hte byin ai gasat gala lam ni hta, Myen hpyendap maga kaba dik si hkala hkrum ai lam rai nga ai.
“N law htum 6 hte 7 daram si na masa nga ai. Hkala ai mung 5 hte 7 daram nga na re. Tinang maga hkra machyi ai lam n nga ai,” nga nna KIA Dapba (6) hpyendu langai Jinghpaw Shiga Dap KNG de tsun ai.
Myen hpyendap Dapnu (tat-ma) 88 hpyen hpung ni gaw, Mungbaw makau KIA D36 dap ni nga ai bum de htu gasat ai lam galaw nna bai yu wa ai shaloi lam kaw jau gawng ladat hte KIA ni hkap gasat ai re.
“Mai Hpang kaw nna pru wa ai ni Namtau makau Mahkaw Yang kaw hkap kapaw, dai kaw loi mi si hkala lawm ai rai, bai nna Man Nawng Yang kaw MHH Kung 4 (KIA Mungshawa Hpyen Hpung) hte bai gap hkat, dai kaw bawk mung kapaw, gap mung gap, dai kaw ma tsawm ra mi machyi ai da, rai nna shana daw de gaw nang Mungbaw kaw nna nang Namtau de Pale Hkyet de lung wa ai Hka Chyang Hkaraw ngu ai kaw kalang mi bai hkap gap ai, remote bawm ni adep bun ai kaw dai kaw tsawm ra mi bai hkra machyi mat ai da” nga nna majan ginra na salang langai tsun ai re.
Tatmadaw Myen hpyendap gaw hpyen man masum hte Howa Bum KIA D36 daju de htu lung wa ai majaw shani shagu ngu na gasat gala majan ni byin wa nna, dai ginra masha 60 jan gaw, Man Nawng Kawng mare nawku jawng hta September 24 kaw nna hprawng yen nga ai lam chye lu ai. Shanhte hpe ra kadawn ai garum ntum jaw na shajin da tim, ya byin ngai gasat gala lam a majaw, bat Langai Ya shana du hkra, n lu sa shi ai nga nna, Mungbaw na shinggyim nauna garum ntum hpung langai tsun ai re.
Ya ten, COVID-19 kap bra ana zinli hpe makawp ninghkap nga ai ladaw, Myen hpyendap gaw September (30) du hkra, nhtoi bai jat majan jahkring da ai lam ndau da timung, Lahta Sammung e ‘ginra jasan’ majan masing galaw wa ai majaw, Dingdung Daw Daphpawm malawm KIA, Kokang MNDAA hte Rahkai AA ni hte gasat gala majan ni byin nga ai re.


text:
Naushawng Deploment Institute (NDI) kawn woi awn galaw ai promoting Social Cohesion For peace hte seng ai bawngban hpawng hpe August (26) ya shani Myitkyina Cariel Hotel kaw galaw ai lam chye lu ai.
Bawng ban hpawng galaw ai gaw ya aten anhte ginra hta byin nga ai masa lam ni hpe gara masa hku galaw yang awng dang na, amyu bawsang, akyang lai len,makam masham n bung ai ni arau shanu nga ai ginra hta Mung masa lam awng dang na matu gaw shinggyim nga sat nga sa lam ni bung pre ra ai,shada chye na hkat ra ai, ndai masa lam ni hpe mungchying Mungshawa ni chye na lu na matu yaw shada let galaw ai re lam Naushawng Deploment Institue na Saranum Kumba Roi Nu Tsun ai.
Ndai bawngban hpawng hta Shinggan kaw na machyoi ninghkring marai (4) hpe mung saw shaga da ai lam, Bukda makam masham na Hpunggyi kaba langai,U Kyaw Htwi, Sr Maran Jaw Gun,Dr Hkan Naw,Sr Hting Nan Htoi Awng ni woi bawngban ai re lam, ya na zawn ningmu jahpaw bawngban hpawng ni law law galaw yang she anhte ginra a masa lam ni hpe gara hku galaw sa wa yang she awng dang ai ngu ai ningmu ningnan ni mung lu wa na re nga nna Saranum Kumba Roi Nu matut tsun ai.
Ndai bawngban hpawng hta mung masa myit lawm ai ni, Shinggyim Wuhpung Wuhpawng magam bungli galaw nga ai ni hte Jawng Ma ni Yawng marai (80) jan sa du shang lawm bawngban shanglawm ai lam chye lu ai.


text:
Sagaing, Hti Jaik Mare Kahtawng Uphkang Salang Yawng Bungli Pru Mat
Dingda Miwa Panglai kata, Miwa madu ai lam masat ndau la ai ginra “yawng ngu na” hpe n hkap la ai lam tara shang ninghkap ndau ai hpe US Makawp Maga Dap, Hkringmang Slg. Mike Pompeo, July 13, Bat Langai Ya, shani tsun wa sai.
De a majaw, Washington hte Beijing lapran shaja hkat lam ningnan bai byin wa sai re.
Pompeo ndau ai hta, “Beijing madu ai lam tsun ai panglai nhprang sut rai pru ai ginra law malawng gaw tsepkawp tara n shang ai hte dai hpe madu la na lamang galaw nga ai lam, Miwa a Dingda Miwa Panglai hpe laba kaup la wa ai hpe mungkan hkap la na re lam, bai nna, Amerika gaw Panglai nhprang sut rai jawm madu lam hta Sinpraw Dingda Asha Dan jinghku ni (Southeast Asian allies) hte rau sha tsap na re nga” tsun ai.
Sut nhprang hpring ai Dingda Miwa Panglai (South China Sea) kata, deng wan 1.3 grupyin (square mile) gaw Miwa madu ai gaiwang re lam Beijing ndau nhtawm hpyendap gawgap ai lam galaw nga ai rai nga ai.
Raitim, dai ginra hpe jawm madu ai lam tsun nga ai mungdan ni hta, Malaysia, Indonesia, Taiwan, Philippines, Vietnam, hte Brunei ni re.


text:
Nanghpam tsi dut ai lam hte Canada mungdan masha langai hpe, 2019 January shata praw 14 ya shani hta Miwa tara rung kaw nna si dam ari galai chyahkrat ai hpe chye lu ai.
Canada mungdan masha Robert Lloyd Schellenberg gaw 2014 ning shaloi Miwa mungdan de nanghpam tsi Metafimine 225 KG hpe tara nshang ai hku nna mayun hpaga ga ai majaw, rim hkurm nna tara jeyang wa ai shaloi, 2018 ning November shata hta htawng dam 15 ning jahkrat hkrum sai. Dai 15 ning htawng dam hpe ayu hkam hpyi lajin ai shaloi, Miwa mung a Sinpraw Dingdung na, Daliyan tara rung kawn, htawng dam 15 ning gaw grai n’law ai nga nna, January shata praw 14 ya shani hta si dam de galai jahkrat dat ai.
Dai lam hte seng nna Canada hkringmang daju Justin Turdeau hku nna gaw, “ Ndai zawn si dam de galai jahkrat ai hpe an hte hku nna grai tsang ai, Si dam ari hpe kam ai hku jai lang nga ai,” ngu tsun da nga ai.
Miwa mung a Huawei company Sut hpaga dap lithkam, Huawei Company madu a kasha majing rai nna, American ni ra sharawng nga ai Meng Wanzhou hpe Canada mungdan ni hku nna 2018 ning December shata praw 1 ya shani hta rim ya ai majaw, Miwa hte Canada a lapran kanawn mazum ai lam hta shagyeng hkat ai lam ni byin wa sai.
Miwa Asuya ni hku nna, Canada sumtsan salang hkring sa sai Michael Kovrig hte Canada hpaga la Michael Spavor yen hte rau kaga Canada mugdan masha yawng marai 13 hpe Miwa mung a shim lam hpe hkra machyi hkra galaw ai ngu nna 2018 ning December shata 12 ya shani kaw nna, rim da let san jep ai lam ni galaw nga ai.
Huawei company a majaw, rim da ai ni hpe ari shajat nna jaw ai ngu mara shagun da ai lam hpe, Miwa Asuya hku nna hkum shara da nga ai hpe chye lu ai.
REF: BBC, VOA, CTV
Ja Tawng Naw


text:
2019 ning February shata 8 ya shana 4:00 pm ten daram hta, Myitkyina muklum kaw nga ai hpyenyen dabang shagu hpe Myen hpyen Asuya kaw nna, tinang mare buga de bai wa na matu tsun gawt sai lam na chye lu ai. Hpyenyen ni gaw shana yuptung n’sin rai sai majaw hte kajawng kaja byin wa ai majaw, wa na hte seng nna, myit yu na hpe bai tsun dat ma ai.
February shata 9 ya jahpawt 8:00 am ten hta, mare uphkang salang ni kaw nna, kalang bai hpyenyen ni hpe lawan wa ra ai, dai shani jang wa na ni a japhan sa jaw na matu bai sa tsun ai lam hpe, hpyenyen ni myitru myit tsang nga ai hpe chye lu ai.
Hpyenyen ni wa na hte seng nna, lai wa sai February praw 5 ya jahpawt hta, KBC amu madu Hpauyawng Tu Mai hku nna, Myen hpyen dap Dap-awn Daju Min Awng Hlaing hte hkurm ai shaloi, hpyenyen ni tinang mare buga wa na lam hta, KIO ni yawng lawm ai hte atsawm sha bawngban ngut jang she, wa na matu tsun lajin sai.
Kaja wa hpyenyen ni bai wa na nga jang, hpyenyen ni wa mai nga ai masa ni byin ra ai. Dai ni gaw,
● Ngang kang ai simsa lam nga ra ai, ( ya shata mali gap jahkring masu ai)
● Buga mare hte yi sun hkauna ni hta hkam da ai bawm ni hpe jasan ra ai
● Hten run taw sai dum n’ta, jawng, tsirung, nawku jawng ni hpe Asuya hku nna, masing hte gaw gap jaw ra ai, dai hku atsawm hkyen ngut jang she hpyen yen ni hku nna, sari sadang hpe tinang maare hte bai wa ai hpe, mungkan kaw nna masat da ai.
Ya gaw, hpyenyen ni hpe dusat zawn gawt shale ai gaw, nbyin ging ai lam rai nga ai. Dai majaw, seng ang ai buga hpung, CSO, NGOs, PCG ni hku nna lawan lapran shang nna lajang ra sai ngu tang madun dat ai.
REF: Shawng lam shi sawk
Ja Tawng Naw


text:
Shawng de Manmaw Ginwang, Manje Ninghtawng, Shawnghtawk mare hta nga lai wa nna, ya Myitkyina Ginwang Janmai Buga, Hpung lawk (8) kaw shanu nga
Labau
SHARE SHAGAN
Lashio Ginwang, Mung Jet Bang Shau mare na Hpung Up Sara Lahtaw Balawng Du (wai wa sai) hte Jawng Saranum Lahpai Nang Htang yan
Pulitzer Kumhpa Kaba Madu Hkangda Esther Htu San
Ya hte kade nna shi ai aten hta sha shiga mungkan hta tsaw dik masat da hkrum ai Pulitzer kumhpa kaba hpe Wunpawng shayi
LABAU GINSHI
DU DAJU LAHTAW ZAU SENG A LABAU KADUN Lashio Ginwang, Mung Jet Bang Shau mare na Hpung Up Sara Lahtaw Balawng Du (wai wa
RU HKA LAM RU HKA HTE SENG NNA JEP SAGAWN TARA RUNG DUNG AI LAM
Moi prat hta ru hka lam langai ngai jahta na rai jang, seng ang ai mare Agyi mare Du wa kaw dai amu hte
WUNPAWNG BAWSANG NI
Sara Pungga Ja Li Wunpawng labau hpe hkai yang, Wunpawng sha ni bawsang kru a kaji kaw na hpang ra na rai nga ai.
Wunpawng Mungdan Shanglawt Hpung (KIO) Ningbaw Ni Democracy Mungkan De Lam Tam Matut Mahkai Shakut Wa Sai.
1965 ning shaning, nnan daw de No. 2 Brigade Headquarters kaw nna, India Mundan de, Hkamung Bum, Chyau Kang Hkyet lam hku nna Du
Wunpawng sha ni a Shawng daw na prat.
Wunpawng sha ni a Shawng daw na prat. Wunpawng mung gaw Maigan laika ka sara ni a mu mada ai hku nga yang lai
Wunpawng Amyu Sha ni a Amyu Sha Mung Masa Labau Kadun (Daw 6)
DAW-VI WUNPAWNG AMYU SHA NI LAK NAK LANG NNA RAWT MALAN WA AI LAM. Wunpawng Amyu sha ni laknak lang rawt malan wa ai
Wunpawng Amyu Sha ni a Amyu Sha Mung Masa Labau Kadun (Daw 5)
DAW – V SHANGLAWT LU AI HPANG NA MUNGDAN UPHKANG SA WA AI LAM. British Asuya lata na shanglawt lu ai hte rau, Myen


text:
Lahta Sam mung na lahta Sinli ga (North Hsenwi State) gaw Jinghpaw Wunpawng sha ni grau law nga ai lamu ga shara rai nga ai. Dai ginwang a ginjaw shara gaw Kutkai mare rai nna (Kutkai Kachin Substate) ngu nna mung tsun shamying lang nga ma ai. Dai Kachin Substate gaw lai wa sai majan kaba hpang e Jinghpaw Wunpawng sha ni hta mungmasa lam dum hprang su rawt wa ai hta hkan nna, Sinli Sawbwak hte Wunpawng sha Nebaing Du ni bawngban jahkrup da sai hte maren 9.12.47 ya shani myit hkrum ga shaka mawhke laika hte maren gawgap shangang da wa sai.
Shingrai nga yang British asuya a hpyen magam bungli gunhpai nga ai Wunpawng sha ni lawlaw wa Britisha asuya hte rau India mung de htingnut shang nang mat wa ai zawn, kau mi gaw n hkan nang ai sha tinang dum nta mare buga de wa mat ma ai. Shingrai hkrit makran ra la ai Japan prat hta, sumtsan ga hkan hpyen pyada galaw ai ni tinang buga dum nta de machyu wa shajang ai majaw, dai ten dai prat hta Wunpawng sha ni shanu nga ai mare kahtawng shagu ngu na ramma, mahkawn shabrang hkum nna, tawng-marang mi awu-asin rai nga lai way u saga ai.
Shing-rai nga yang 1943 ning March hte April shata laman hta India maga de nna mayun shang wa ai Wingate Column hpung hta lawm ai Wunpawng sha du, magam ni du shang wa sai hpe Japan ni chye nna, Wunpawng sha ni a ntsa e hkrit makran ntsen ai myit grai kaba wa sai hte maren , majoi mi rim zingri shakyin ai hte kau mi mare kata kaw sat kau hkrum ai ni mung nga lai wa sai. Wunpawng sha ni a mare kahtawng ni hkan lusha lahkawn, kuli rim, num ma ni hpe arip-aroi di ya wa jang grai hkam sha yak ai prat de du mat wa sai.
Myithtum nsin sin nga ai Jinghpaw bumga de 1944 ning July shata hta Miwa ga Chyinghkang na, Wang Kwet ngu ai wa ningbaw ai Miwa dap pram hpung ni mayun shang wa ai hpe hkap matut la nna Japan hpyen hpung hpe rawt malan kau lu hkra, Wunpawng sha ningbaw ni grai machyi shim ai hku na Kokang maga hku du sa wa ai Britisha kim-yu pung hpe Japan hpyen shiga shalai ya rai rawt malan ai amu hpe npawt hpang bang wa sai.
Shing-rai nga yang 1944 ning November shata htum wa mahka de (Force 136) Britisha dap-pram hpung kaw na Major Zau Jung yan Captain Kumje Tawng ni gaw Kutkai a Sinpraw dingdung daw rai nga ai Loikang hte Munghawn shara ni de nbung-jawng hte sa gumhtawn ai hpang kaw nna Pungshwe duwa Subedar Zau Bawk hte jahkrup la nhtawm, Levy dap ni hpe shara tsawmra hta dap jung tawn nna, tinang lu ai laknak hte Japan hpe n hkrit n kang htim gasat sai. Miwa ga de nna American Kachin Ranger dap ni n-gun kaba shara lawlaw hta htim gasat jang, ndai hta 4 ning ting zingri dang sha ai Japan hpyen matse hpe 1945 ning February shata hta Kutkai masawn na tawng hkra lu gawt kau sai.
Ning-rai anhte a buga ginra hta maigan hpyen rai nga ai Japan a majaw sutgan yamnga sum, dum-nta ni hkruhkat, dubaw sum, kawsi hpang-gara kyet rai, myit htum shoi hpa hpe dik ai hku hkrumsha lai wa sai. Dai rai yang anhte hte rau nga pra ai kaga amyu bawsang ni gaw sutgan wa mi sum tim, dubaw sum ai hte zingri zingrat hpa n nga ai daram rai nga ai hta n-ga, hpyen wa hpe anhte buga nag aw shapraw ai lam hta hpa atsu-atsam mung n shapraw re lam hpe, jinghpaw Wunpawng sha ni hku nna aja-awa sumru, dinglun yu na ginjang kaw du nga sai.
Shing-rai, Japan hpyen hpe anhte shara buga na lu gawt shapraw kau ai hte rau, lahta Sam mung e shanu nga ai Jinghpaw Wunpawng sha ni a htawm hpang gam maka hpe kaning di, gara hku garan lajang jasat sa wa ra sai hpe lang hte lang jawm bawmban jahkrup yu nhtawm, Samm mung kata hta Wunpawng sha ni a nga pra ginra langai mi hkrak sa masat da ya na hku, dai ten na Britisha hpyen asuya C.A.S (B) Civil Affairs Sevice (Burma) rung npawt de laika langai mi hpe 3.3.1945 ya shani tangshawn dat sai.. Dai tangshawn laika hta mying masat (signature) ka htu tawn ai ni gaw, lawu de na ni rai nga ma ai.
- Hubren Duwa Zau Bawk 13. Wora Bum Duwa Zau Li
- Mungji Duwa Hkun Seng 14.Banggai Duwa Naw Hkam
- Mung-ya Duwa HKun Naw 15.Mankanglung Duwa Naw Seng
- Munghawm Duwa Hkun Seng 16.Bangnoi Duwa Zuk Hawng
- Munghtam Duwa HKun Shwi Myit 17.Huhpyet Duwa Naw Ming
- Nawnglung Duwa Zau Ga 18. Nam-ngu Duwa Zau Tang
- Zaubung Duwa Zau Tawng 19. Nanoi Duwa Zau Shan
- Ninglum Duwa Zau Naw 20.Pangngut Duwa HKam Leng
- Panghuk Duwa Naw Mi 21.Kawngum Duwa Zau Hpang
- Hummaw Duwa Lahpai La 22.Loikang Duwa Hkun Seng
- Oilaw Duwa Naw Ming 23.Kanhtang Duwa Zau Lawng
- Nampang Duwa Zau Tat
Dai hpang 1.6.1945 ya shani, shawng lang 3.3.1945 shani tangshawn da ai, tangshawn laika hpe seng-ya kaw nna sung sung myityu dawdan ya na matu, tangshawn kahtap ai laika hta mying masat htu ai ni gaw lawu de na ni rai nga ma ai
- Mungji Duwa HKun Seng 26.Hpakyai Duwa Zau Neng
- Howa Duwa HKun Hpung 27.Namhpalun Duwa Gumja
- Hubren Duwa Zau Li 28. Zaubung Duwa Zau Tawng
- Munghtam Duwa HKun Shwi Myit 29.Humaw Duwa Lahpai La
- Nawng Lung Duwa Naw Seng 30.Ninglum Duwa Zau Naw
- Kyinghung Duwa Ja Naw 31. Panghuk Duwa Naw Ming
- Namkanglung Duwa Naw Seng 32. Nangmu Duwa Zau Tang
- Kangming Duwa HKawng Chawng 33.Oilaw Duwa Naw Ming
- Manlun Duwa Zau Htang 34. Banma Duwa Naw Hkum
- Hwidawng Duwa Zau Nawng 35. Bangngut Duwa Hkam Leng
- Mungjet Kapna Duwa HKum Yi 36.Namnak Duwa Naw HKum
- Banggai Duwa Naw HKam 37. Mungmaw Duwa HKun Seng
- Mung-ya Duwa HKun Naw 38.Hpasawm Duwa Zau HKam
- Hpawngseng Duwa HKun Ai 39.Wohkyung Duwa Zau La
- Mungku Duwa Zau Tang 40.Bangnoi Duwa HKun Hpung
- Wanting Kapna Duwa Zau Lawn 41.Lungwai Duwa HKun Soi
- Hutau Duwa hkum Naw 42.Kamhtang Duwa Zau Lawn
- Mungbaw Duwa Naw Seng 43 Kaleng Duwa Labya Naw
- Namhkyet Duwa NawSeng 44. Mung-yu Duwa zau Hpang
- Mungli Duwa Zau La 45. Manhpang Duwa Hkun Seng
- Munghawn Duwa HKun Seng 46.Saihkau Duwa Myitung Naw
- Huhpyet Duwa Zau Bawk 47.Dahkai Duwa Zau Tu
- Mungwun Duwa Zau Bawk 48. Sambu Duwa Zau La
- Loikang Duwa HKun seng 49. Pyada Duwa Galau L
- Nahkyen Duwa Lum Hkawng
Ningrai mare buga Du Salang ni hku nna lahta seng-ya rung de tangshawn ai lam magup hta hpaji jaw ,ka lajang karum madi shadaw la ai, dai ten na uphkang rung magam gun ai lawu de nan i mying hpe, galoi n malap kau ya mai ai hte maren ka matsing masat da ai gaw:-
- Ninghtawn Duwa (T.O) Lashi Tu Lum
- Ninghtawn Duwa Lashi Gun(B.A)
- Tongok Duwa M,Sao La
- Tongok Kareng HKam
- Tongok Zau Seng
- Bumdu Rung Care Gumja La
Dai ten hta Sam mung Jinghpaw Wunpawng Du salang hpung hpe Kutkai mare htalata sharawt hpaw da lu sai.Dai Du salang hpung hpe woi awn shamu sa wa na hta lawu na ningbaw hpung hpe mung jawm lata sharawt da sai.
- Ningbaw -Howa Duwa HKun Hpung
- Ningbaw mala -Sara kaba Maran Ebbyu
- Amu madu -Kapna Duwa HKun Seng
- Ningtau amu madu -Sara kaba Zau Yaw
Bawngban manang ni:-
- Namhkyek Duwa M.Naw Seng
- Mongku Duwa Zau Tu
- Nahkyen Duwa LumHkawng
- Mungmaw Duwa HKun Seng
- Namhkyek Salang Lashi Gam
- Ninghtawn Du(T.O)L.Tu Lum
- Tongok Duwa Kareng HKam
- Tongok Duwa Kareng Hkam
- Ninghtawn Du(T.O)L.Tang Gun(B.A)
Ndai salang hpung gaw htawm de (KACHIN SUBSTATE COUNCIL HPUNG) byin tai wa na matu, shawng numshawn de woi jasat sa wa ai hpung rai sai.
Dai ten hta Myitkyina hte Manmaw ga na Wunpawng sha Du Salang ni yawng gaw, myitmang shabawn let Wunpawng sha ni a nga pra ginra Mungdaw hpe masat la lu hkra, myit singgung shakun,;lata lahpum shalun ai rara re aten mung rai nga mali ai .Shingrai P.M.G ngu ai “Pawng Yawng Mungbawng Ginjaw’’ hpe Myitkyina e kalang ,bai kalang Manmaw e rai nna lang hte lang woi bawngban jahkrup la nhtawm,shawng lam de dinggram grawp sa wa nga ma ai .
Shingrai nga yang No.2 mungkan majan , Japan majan dang ai padang manau kaba hpe ,dai ten na Myen mung Hkawhkam malai (Govetnor) Sir Dorman Smith woi awn ai manau hpe 1946 nin January shata 16-20 ya lapran Myitkyina mare hta galaw ai kaw Sinli Mongmit ga na ,Du Salang, mahkawn shabrang ni law law mung wadu lawm ma ai.
Dai padang manau hta dudung ai Myitkyina hte Manmaw na Pawng Yawng Mungbawng Ginjaw Hpung hte Sinli Mongmit ga na Du Salang ni bai hkrumzup nna mungga ,makai, Wunpawng labau hpe majai ai hku Wunpawng Mungdaw hpe masat ya ai hta Myitkyina , Manmaw ginwang ,Sinli mungmyit ga hte Wunpawng sha ni malawng shanu nga ai katha ga lawm nna Wunpawng Mungdaw masat ya na lam ,dai padang manau hta du dung ai Myen mung hkawhkam malai (Governor )kaw laika tangshawn sai.Dai labau shang tangshawn laika hta Sinli Mungmyit ga na lawu e mying rawng ai ni a mying lakmat htu lawm ma ai.
- Howa Duwa Hkun Hpung 4.Namhkyek Duwa Naw Seng
- Kapna Duwa Hkun Seng 5. Mungmaw Duwa Hkun Seng
- Nahkyem Duwa lum 6.Hkawng Mungku Duwa SauTang 7.Sub. Duwa Zau Bawk
Myitkyina mare hta galaw lai wa sai Padang manau kaba a lam hte seng nna dinglun ahprun yu ai shaloi lawu de na hte maren mu chye lu na re.
- Japan majan zau ai ten (snr) hkrit maja ai ten 1940-41hte 1942 ni hta Britisha asuya hku nna Wunpawng sha ni hpe hpyen n-gun gang ai satlawat grai shapraw lai wa sai . Dai ten kaga governor shi hkumnan Jinghpaw Bumga de gawan duhkawm ai shaloi, Japan majan dang jang padang manau kaba dum na re ngu, tsun lai wa sai hpe shatup shadik ai kumla rai nga ai .
- Britisha asuya hpyen magam gunhpai ai kaw e, Japan ni ntsen nna Wunpawng sha ni hpe grau zingri nna mara kata e asak sum mat ai ntsa e , Myen mung hpe Japan a lata na bai gasat la ai hta mung Norhtern Levy dap, Ranger dap ni hkan magam shang gunhkpai nna asak sum mat ai ni a matu padang manau gaw myiprwi katsut , shalan shabran ya ai ladat re.
- Dai padang manau a majaw , hkahku, hkanam, sinpraw , sinna shara ni hkan nga bra ayai nga ai Wunpawng sha ni, majan kaba ngut ai hpang MyitKyina mare hta hkrumzup matut mahkai la lu ai hta hkan nna,htawmhpang Wunpawng sha ni a gammaka lam hpe jawm sumru lu na ahkaw ahkang kaba langai rai sai .Bai,Britisha asuya hku nna anhte a buga ginra hpe sa madu sha ai shaning laman na , shawng ningnan lang hta hpang jahtum na akyu jaw ai lam langai re ngu jawm masting masat ya na lam sha nga ai .
Lahta e tsun ai Jinghpaw Mungdaw masat dat ai hta lahta Sam mung Wunpawng sha ni malawng shanu nga ai lamuga shara hpe daw bang shalawm ya na hku,Myitkyina padang manau hta myithkrum dawdan ngut nna lahta seng ya de pyi tangshawn da sai lam hpe, dai ten na Mung Jarit Du(Director of Frontier Areas) rai nga ai Mr.H.N.C Stevenson hku nna, dai hku rai jang Myitkyina hte Manmaw ga na Sam ni a ga shaga wa na masa pru ai , ngu tsun chyinglau dingbai ai majaw, Jinghpaw Mungdaw ngu masat da ai kaw n lawm mat ai re.
Dai lam hte seng nna Sinli Sawbwa kaw tangshawn ai laika kanan(Copy)hpe Tawng Gyi mare na Sam Sawbwa Council de mung tangshawn da sai lam hpe chye lu ai . Shingrai Wunpawng sha ni a ra sharawng ai lam hpe Sinli Sam Sawbwa shi hkrai dawdan n gwi ai majaw Wunpawng sha Du Salang ni hte myithkrum ga shaka tawn nna (Northern Hsenwi Kachin Substate) ngu masat da ai lam, lahkawng maga de myithkrum ai hte (mawhtke) laika hta amying htu masat da sai. Dai ga shaka laika hta rawng ai ga hkum ni gaw lawu na hte maren rai nga ai.
(1)Lahta Sinli ga hta ta dinghku ningnan ran da, hkrang shapraw ai Kachin Substate shara lamu ga gaw Sinli ga kata e nan sha arai nga ai majaw , ga jarit (boundary line )kaga mi n tawn ai sha, rawng ai Nebaing Fu buga ni yawng gaw Kachin Substate hte seng ai lamu ga shara ni rai na ngu ai re.
Buga Shara Mying Ni;-
- Wanting Kapna 16.Wawhkyung 31.Loikang
- Mongku 17.Pying-ye 32.Nanoi
- Hpawngseng 18.Munghtam 33.Namhpalun
- Mungbaw 19.Lungwai 34.Kawnglim
- Mung-ya 20.Bangnoi 35.Nampaka
- Namhkyek 21. Mungwun 36.Pyinghoi
- Howa 22.Nati 37.Kaleng (K)
- Hutau 23.Kangming 38.KaLeng(P)
- Manghang 24.Kunlung (West) 39.Kaleng Kungsa
- Namkang Lung 25. Huhpyek 40.Kanhtang
- Kyinghung 26. Namtawng 41.Pankut(k)
- Munghawm 27. Mungli 42.Pangkut(p)
- Hubren 28. Tima 43.Loipau (mung-yu)
- Mungji 29. Ninglum 44. Humaw
- Namjawn 30. Pangkai 45.Nawnglung, ni re
(2)Kachin Substate lamuga ginwang hpe uphkang na Amat Du hpe Substare Council kaw nna lata sharawt da hkrum ai wa rai na, dai wa hpe Sawbwa wa aya dang shagrin ya na . Substate Council kaw nna tang madun ai lam hpe Sawbwa wa aya dang shagrin ya na.Substate Council kaw nna tang madun ai lam n nga ai kaw, dai ama du hpe shayu kau ai , shing nrai , kaga shara de htawt kau ai lam n galaw lu na .
(3)Sinli mung ting (budget )gumhpraw jahpan shang ai hte pru ai hpe shawoi na hte maren, ginjaw shara langai sha kaw naw tawn da na.
(4)Budjet gumhpraw, ahkun hkanse pru/shang ai hte seng nna Substate Amat Du rung kaw galaw lajang shachyip ngut nna Sawbwa rung de aten n hprai ai sha tang shawn madun na.
(5)Substate Ginwang kata na Nebaing Du ni hte Substate Amat Du a lapran na uphkang lit magam ginhka hparan da ya ai lam ni gaw lawu na hte maren re.
(a)Substate Amat Du hte Nebaing Du ni tawng gaw, mungdan a tara upadi tara madung ni hpe chye na hkansa let ginwang hte buga uphkang magam ni hpe gunhpai sa wa na.
(b)Substate Amat Du gaw amyu bawsang hte htung tara n bung ai amyu 2a lapran e byin ai amu manghkang hpe hkapla, jep san yu nhtawm, byin mai ai lam tam, ka-ang ga ai hku nna dawdan hparan ya na
(c) Tinang a buga kahtawng hkan byin pru wa ai amu manghkan lam ni hpe amyu bawsang hkung tara (customary law) hku hkan nna dawdan hparan ya na ahkaw ahkang gaw, Nebaing Du shagu hpe jaw tawn da chyalu re.
(d)Nebain Du ni gaw tinang buga kahtawng ni hkan byin ai amu lam ni hpe ,amyu bawsawng htung tara masa hku n shangut lu ai .Shing nrai, kaga hpa amu lam mi raitim,tinanag nan dawdan hparan n lu sai lam ni hpe Substate Amat Du rung de hpang n hkrat ai sha tang shawn da ra ai.
(6)Kachin Substate lamu ga ginwang hpe lu shagrin da sai hte maren shawng de gawat da ai hku nna hpaw da ai Kachin Substate council hpe mung bai gram lajang shagrin da sai. Substate Council amu bungli madung gaw uphkang lam hta Substate Amat Du hte Sinli Sawbwa hpe hpaji jaw shingdep sa wa na lam re. Bair a wa ai lam hta hkan nna, Substate ginwang kata magam gun ni masha bai galai lata sharawt ai lam hta lit nga ai .
(7)Kachin Substate ginwang kata na rung ni hta Jinghpaw laika langta lang mai ai shara ni hta lang mat wa sana .
(8)Sam mung hta Sam Du Sawbwa ni a ginru ginsa gumchying gumsa htung tara hta hkan nna shaning shagu Tabawng poi hte Tadinchyut poi hta hpaida dabang poi nhtoi lu ma ai zawn, Kachin Substate hku nna mung lu na.
(9)Myen mung hte Sam mung uphkang hpung,rap daw salang lata ai hta anhte jinghpawWunpawng sha ni hpe mung, masha jahpan hta hkan nna lata sharawt dat na .
(10)Substate kata na Nebaing Du ni hpe sharawt da ai lam the seng nna lahta e No;2 hta matsun da ai hte maren , dai buga na masha malawng e madi shadaw ai wa rain a sha n-ga ,Substate Council hpung law nna myithkrum madi shadaw ya ai wa hpe chyu sha ,Sawbwa wa kaw nna dang sharawt da ta na .
(11)Substate Counil hpung hte Sinli Sawbwa wa lapran e tawn da ai myithkrum gashaka mawhke laika (စာချူပ်) hpe gram galai wa ra ai shaloi ,Subatate Amat Du gaw seng-ya Kachin Substate Council hpung de tang madun jahkrup nhtawm , Council hpung myithkrum ai hte sha gram galai lu na.
(12)Sinli mung na mungchyin rudi masha mahkra gaw shinggyim ahkaw ahkang rap-ra ai hku hkamsha na rai nna, amyu hte nawku htung hkan nna lachyen lahka re lam n nga na.
(13)Sinli ga kata na Wunpawng sha Nebaing Du ni hte Sam Myosa, Balawng Bugang the rung du kaji kaba yawng gaw Sinli mung hta shanu nga shajang ai hte maran, hpunau myit tawng let ginjaw Du rai nga ai Sinli Sawbwa hpe jawm hkungga nna, dingman rap-ra ai uphkang lam byin lu hkra jawm madi shadaw sa wa na.
(14)Nawku makam masham lam hpe kadai mung tinang ra sharawng kamhpa manoi ai nawku htung hpe lata la nna ndut-ndang nawku dawjau na hte, tung du ni hku nna nawku makam masham lamhta dingbai dingna re lam hpa ngalaw na.
(15) Ya ningnan daidaw kumram la ai Kachin Substate ginwang hte kaga gara ginwang daw mi raitim,Mung ginjaw rai nga ai Sinli Sawbwa wa the nhtan shai ai ,myit numtawt ai lam ni n nga na.
Dai gashaka mawhke laika hta lakmat htu ai Kashin Substate maga de na ni gaw;-
- Council Ningbaw (Presudebt)Duwa L.Hkun seng
- Pawngyawng Ram Rawt Ningbaw Sara Z.Lahkang
- Howa Duwa Hkum Hpung
- Namhkyek Duwa M.Naw seng
Sinli mung ginjaw maga de nan i;-
1.Sao Haman Hpa,Kyengmong
2.Hkun Ohn Kya,Amat Choke
Ndai gashaka hpe shagrin da ai wa,
SD/-(SAO HOM PHA)
Sinli Mung Ginjaw Sawbaw
.


text:
Sagaing, Hti Jaik Mare Kahtawng Uphkang Salang Yawng Bungli Pru Mat
U.S. Hka Dap nbungli htaw sanghpaw, the Nimitz Carrier Strike Group, hte India Hka Dap sanghpaw ni gaw, India Nammukdara e ginrun hpyen shaman shakyang ai lamang galaw nga ai lam July 23, bat Mali Ya shani Carrier Strike Group 11 kaw nna shiga ndau dat ai.
Ndai lamang hta, the Nimitz Carrier Strike Group maga na, madang tsaw ai hpyen sanghpaw USS Nimitz (CVN 68), Princeton, hte Arleigh Burker-class guided missile destroyers Sterett hte USS Ralph Johnson (DDG 114) shanglawm nna, Gala Hka Dap sanghpaw Rana, Sahyadri, Shivalik, hte Kamorta ni shanglawm ai rai nga ai.
Indo-Pacific ginra na jinghku hte ginrun mungdan ni hte Makawp Maga Lam Myit Hkrum Ga Sadi ni tawn da ai hte maren, dai lam shangang shakang ai hku nna U.S. Nbungli Htaw Gasat Dap kaw nna ginrun hpyen shaman shakyang ai lamang galaw ai rai nga ai.
Galoi shagu galaw nga ai U.S. Hka Dap a ginrun hpyen shaman ai yaw shada lam gaw, mungdan gadaga tarawng tara hte maren, Indo-Pacific ginra a shadip jahpang ahkaw ahkang hpe makawp maga ya na matu rai nga ai.
De a majaw, U.S. Hka Dap sanghpaw ni gaw, Nov. 2018 hta the Ronald Reagan hte John C. Stennis Carrier Strike Groups gaw Philippine Panglai e ginrun hpyen shaman wa sai. Sept. 2014 hta the George Washington hte the Carl Vinson Carrier Strike Groups gaw Dingda Miwa Panglai (South China Sea) hte Sinpraw Miwa Panglai (East China Sea) hta gayin hkawm masai. Bai, 2009 hta the George Washington hte Nimitz Strike Groups yan gaw Sinna Pacific ginra hta hpyen shaman nna, 2001 hta the Constellation hte Carl Vinson Carrier Strike Groups yan Dingda Miwa Pangli hta kahtap hpyen shaman hkawm wa sai re.
Miwa a Dingda Miwa Panglai hta hpyendap kaba gawgap nga ai hte Indo-Pacific ginra hpe ka-up maden la wa na masa hpe U.S. gaw dai ginra na tinang jinghku mungdan ni hte hpyen masa, mungmasa ladat lahkawng lang nna jawm ninghkap ai lamang galaw nga ai re.


text:
2019 ning June shata praw 8 ya shani hta, Myen mung Kahtawlik Saradaw kaba hpung ginjaw ( CBCM ) kawn, Mali hka madim hpe bai masam maram yu n’na, tsepkawp jahkring kau na matu hpyi shawn ai hpe chye lu ai.
Lahta na lam hte seng n’na hpyi shawn wa ai hta, Myen mung ting na Kahtawlik ginwang kaba 16 a gawng malai Saradaw kaba marai 19 kawn madi shadaw ta masat htu da sai.
CBCM a hpyi shawn ai lam hta, “ hka madim kawn lu la na amyat ni gaw, shingra Tara hte shinggyim nga pra kanawn mazum lam ni htenza mat na lam hte shingdaw yu jang, mai shing daw ai madang nrai nga ai. Mungdan kata na simsa lam ni mung, n’di n’da Rai nna, shingran yupmang zawn rai mat mai ai hpe,” tsun shadum ai hpe chyelu ai.
U Thein Sein Asuya aten hta jahkring pat tawn da ai madim hpe, NLD Asuya aten hta, komishin langai lajang n’na sawk sagawn ai lam ni galaw ai, madim masing hpe shayawm kau ai hte, shara htawt n’na galaw na matu Miwa Asuya hte bawngban nga ai hpe, Arang bang ai hte maigan Sut hpaga htinglet dap a kring mang U Taung Tun kawn tsun shaga wa sai.
REF: Irrawaddy
Ja Tawng naw


text:
Shingni nbat ramma chyum laika sharin hpawng hta Ramma ni a prat hpe gawgap sa wa ga ngu ai gabaw hte June.16 – Junly.6 ya laman Waimaw Mungna kaw galaw nga ai lam na chye lu ai.
Ndai sharin hpawng hta makam masham hpung n gring hka ai sha, ramma ni amyu a matu, mungdan a matu, karai sasana magam bungli ni hta kara hku shang lawm ra ai, shakut ra ai ngu ai lam ni hpe mungga hte gawde ya ai lam rai nna, ramma ni chye gring ai shadu gachyawng hpaji, mawm sumli hpaji ni hpe mung sharin ya nga ai re hpe chye lu ai.
Hpyen yen dabang ni kaw na ramma ni a matu madung yaw shada galaw ai rai nna, myit daw hten nga ai ramma ni a prat hpe mungga hte bai gawgap ya lu na matu, ramma ni chye gring chye ang ai hpaji ni hpe ra ai hta hkang nna galaw lu na matu yaw shada ai re lam, Ya na zawn Shingni nbat ramma chyum laika sharin hpawng galaw ai gaw shawng nnan lang re hte du na shaning hta mung galaw sa wa na rai nna tinang a kashu kasha ni hpe mungga hte gawde ya mayu ai rai yang Shingni nbat hte matut mahkai wa na lam, Shingni nbat ningbaw Sranum Lahpai Nang Pri tsun ai.
Ndai sharin hpawng hta Shait Yang, Masat Shadaw 8, Hpun Lum Yang, Je Yang, Myitkyina grup yin na hpyen yen dabang ni kaw na ramma marai 50 daram sa du shang lawm nga ai re hte makam masham nawku hpung shagu na ramma ni mung sa shang lawm ma ai re lam chye lu ai.
Shingni nbat gaw hpyen yen mung masha ni a hkum hkrang myit masin lam, wenyi lam, hpaji lam ni hta dang di dang dep ai daram madi shadaw garum nga ai re hte Shing ni nbat hpe 2012 ning Mar.1 ya shani hta hpaw hpang wa ai re hpe chye lu ai.


text:
Jinghpaw Wunpawng Amyu sha ni a num wawm num la lam hta hpuga jaw bang nna num wawn num la ai htunghking gaw majun
Laksan
Yu Nga Mayawn
Yu Ma Sam Naw gaw Nga Ma Pan Raw hpe sa hpyi ai da. Nga Ma Pan Raw gaw mungkan hta hkik hkam atsam
Hkamja Asak Galu Na
Hkam kaja yang she ngwi pyaw asak galu ai kam kaja na matu jau tau sadi sahka ai, makawp maga ai lam gaw tsi
GALOI SHAGU HKA HPUNLUM JAI LANG LU AI AKYU
Masha shagu gaw jahpawt jau yuprawt ai hte, dai shani na nhtoi hpe hpang mat wa ai ladat ni n bung na re ai.
HKUMHKRANG YUP GALENG LADAT
Shani aten mi rairai, shana mi rairai, anhte ni galoi mung yup galeng hkringsa na shaloi jan pru (sinpraw), jan hkrat (sinna), dingdung, dingda,
SHAT SHA MA AI HPANG KALANGTA N MAI GALAW AI BUNGLI NI
Masha law malawng shat ma ai hpang kalangta yup galeng mat ai ni nga ai. Nkau gaw yupku ntsa bawhkum shatsaw tawn nna galeng
JAHPAWT DAW NA HKA LU AI ATSAM
Jahpawt jau, jan garai npru ai ten hkying mali, hte manga lapran na aten (nhtoi htoi mayu ai ten) hpe, Ayurved Indu hpaji hta
WUNPAWNG NUMWAWN NUMLA HPUJA HTUNG LAILEN (BAN PRAT HKU NNA GARAN AI LADAW NI)
Hpuja npawt nhpang daw. Bawsang hte ginra garan mat ai daw. III. Bawsang shada bai gayau wa ai hpe jahkrum la ai daw. Jahkrum
PUNGGA SIN WA AWNG TSUN AI MANAU
“Manau” ngu ai gaw, Jinghpaw Wunpawng (Kachin) ni a matu Karai Kasang hpe Kamsham jawjau,Chyeju shakawn ai lam ni hta e,kaba dik , hkikhkam
Wunpawng Amyusha Ni Matsing Da Ra Ai Lam Hte Malap Kau Nmai Ai Labau
7 Majan (7 Stars) Wunpawng mungdan shanglawt hpung ngu ai paw pru na matu shawng ningnan 1957ning htum maga de lana mi na simsa


text:
Ai Ni Yi Wan Nian. Di qiu zi zhuan yi ci shi yi tian Na shi dai biao duo xiang ni yi tian Zhen shan mei de ai lian Mei you ji xian ye mei you que xian. Di qiu gong zhuan yi ci shi yi nian Na shi dai biao duo ai ni yi nian Heng jiu de di ping xian He wo de xin yong bu gai bian. Ai ni yi wan nian Ai ni jing de qi kao yan Fei yue le shi jian de Author: Hello-Pet. Jan 16, · {√} LAGU MANDARIN {√} LAGU HAKKA Ai Ni Yi Wan Nian - 愛你一萬年 - 劉紫玲 Liu Ziling (Mencintaimu Sepuluh Ribu Tahun) - Duration: Kristanto Wong , views. Di qiu gong zhuan yi ci shi yi nian Na shi dai biao duo ai ni yi nian Heng jiu de di ping xian He wo de xin yong bu gai bian Ai ni yi wan nian Ai ni jing de qi kao yan Fei yue le shi jian de ju xian La jin di yu de ping mian Jin jin (de) xiang lian (Wo ai ni yi wan nian) (You liao ni de chu xian zhan ju le yi .
If you are looking
lagu ai ni yi wan nian
Jan 16, · {√} LAGU MANDARIN {√} LAGU HAKKA Ai Ni Yi Wan Nian - 愛你一萬年 - 劉紫玲 Liu Ziling (Mencintaimu Sepuluh Ribu Tahun) - Duration: Kristanto Wong , views. Di qiu gong zhuan yi ci shi yi nian Na shi dai biao duo ai ni yi nian Heng jiu de di ping xian He wo de xin yong bu gai bian Ai ni yi wan nian Ai ni jing de qi kao yan Fei yue le shi jian de ju xian La jin di yu de ping mian Jin jin (de) xiang lian (Wo ai ni yi wan nian) (You liao ni de chu xian zhan ju le yi . Di qiu gong zhuan yi ci shi yi nian Na shi dai biao duo ai ni yi nian Heng jiu de di ping xian He wo de xin yong bu gai bian. Ai ni yi wan nian Ai ni jing de qi kao yan Fei yue le shi jian de ju xian La jin di yu de ping mian Jin jin (de) xiang lian (Wo ai ni yi wan nian) (You liao ni de chu xian zhan ju le yi . ANDY LAU AI NI YI WAN NIEN MP3 Download ( MB), Video 3gp & mp4. List download link Lagu MP3 ANDY LAU AI NI YI WAN NIEN ( min), last update Apr You. Ai Ni Yi Wan Nian. Di qiu zi zhuan yi ci shi yi tian Na shi dai biao duo xiang ni yi tian Zhen shan mei de ai lian Mei you ji xian ye mei you que xian. Di qiu gong zhuan yi ci shi yi nian Na shi dai biao duo ai ni yi nian Heng jiu de di ping xian He wo de xin yong bu gai bian. Ai ni yi wan nian Ai ni jing de qi kao yan Fei yue le shi jian de Author: Hello-Pet.Andy Lau - Ai Ni Yi Wan Nian lyrics lyrics: Di qiu zi zhuan yi ci shi yi tian Na shi dai biao duo xiang ni yi tian Zhen shan mei de ai lian. Ai ni yi wan nian ai ni jing de qi kao yan 飛越了時間的局限 拉近地域的平面. Fei yue le shi jian de ju xian la jin di yu de ping mian 緊緊的相連. Di qiu gong zhuan yi ci shi yi nian. Na shi dai biao duo ai ni yi nian. Heng jiu de di ping xian. He wo de xin yong bu gai bian. Ai ni yi wan nian. Ai ni jing de qi kao . Uploaded @angelmayorz (Alvin Jiang 江偉光) 男(nán): han feng chui qi xi yu mi li feng yu jie kai wo de ji yi wo xiang xiao chuan xun zhao gang wan bu neng ba. han feng chui qi xi yu mi li feng yu jie kai wo de ji yi wo xiang xiao chuan xun zhao gang wan bu neng ba ni wang ji ai de shi guang ai de hui wei ai de wang shi. Selamat datang di MyLyricsLagu, mari kita berbagi lirik-lirik dari kamu dan untuk kamu. Jika kamu memiliki lirik lagu baru untuk diunggah di sini, kamu dapat. -
Use lagu ai ni yi wan nianand enjoy
see more motorbuch verlag deutschland sucht


text:
Sagaing, Hti Jaik Mare Kahtawng Uphkang Salang Yawng Bungli Pru Mat
Manmaw Ginwang, Nmawk Buga kaw gan hprawng Yen nga ai hpyen yen mung shawa ni a tara rap ra ai munghpawm mungdan byin tai wa lu na matu kyu hpyi ai lamang hpe April 27 ya jahpawt galaw ai lam chye lu ai.
Photo – KBC Kachin
Manmaw-Laiza lam nmaw makau na Myothit, Kunglaw, Num Lang mare hkan na mung shawa ni gaw majan a majaw ya ten Nmawk hte Manmaw mare kaba kata na nawku hpung wang ni hta hprawng yen shingbyi nga ma ai re.
Photo – KBC Kachin
Tara rap ra ai mungdan byin tai wa lu na matu hte, jet ai Federal mung hpawm mungdan byin wa na matu KBC nawku hpung ni gaw kyuhpyi ai lam ding yang galaw nga ai hpe mu lu ai.
Photo – KBC Kachin


text:
Sagaing, Hti Jaik Mare Kahtawng Uphkang Salang Yawng Bungli Pru Mat
Lahta Sammung majan a majaw Mandalay-Muse lam gan pat nga ten, Nam Um-Tamonye hku gayin lai ai mawdaw ni hpe KIA hkawn hta nga ai shi sumla ni, lai wa sai bat e pru wa ai re.
“Wunpawng Mungdan Shanglawt Asuya, Mungdan Sutgan Dap, Wunpawng Gumrawng Gumtsa Mungdan” gabaw kap ai “Voucher” hte August 22 ya shani, Nam-Um hte Tamonye lapran hkawn hta ai sumla ni hpe facebook hta mu lu ai re.
Facebook shiga hta, mawdaw kaji langai hpe kyat 50,000 hta ai lam tsun da ai re.
Tamonye ginra gaw Wunpawng Mungdan Shanglawt Hpyendap, KIA Dapba (10), Dung 2 ginra re.
KIA gaw Dingdung Daw Daphpawm hpung mali malawm rai timung, August 15 ya shani kaw nna Lahta Sammung e Myen asuya dap hte laja lana byin wa ai majan hta e KIA n lawm ai sha, ngam ai wuhpung masum— Balawng TNLA, Rahkai AA hte Kokang MNDAA hte byin ai re nga, daphpawm a ndau ni hta mu lu ai re.


text:
Sagaing, Hti Jaik Mare Kahtawng Uphkang Salang Yawng Bungli Pru Mat
US shara shagu na shiga sawk lagu shakut ai kaw n tsen hkrum ai Miwa dat kasa rung ni hta kaba dik langai rai nga ai Houston mare Miwa dat kasa rung hpe pat kau na aming jahkrat dat ai hpang, dai rung wang kata de US federal hte ginra asuya ahkaw ahkang lu ni gaw, July 24, bat Manga Ya chyingtung lai ten, shang jep ai lam galaw wa sai.
Dat kasa rung de shang ai mawdaw ni hta, SUV mawdaw achyang ni, truck mawdaw kaba ni, van mawdaw hpraw lahkawng, hte locksmith’s van langai lawm ai re.
Bat Manga Ya shani, US lit nga salang ni shi htawn ni hpe tsun ai hta, Texas research institution hta byin ai masu magaw manghkang san jep sagawn ai hta “dat kasa rung ginchya lawm ai sha n ga salang ni nan researchers ni hte ading tawk matut mahkai let kaning re ai shiga ni mahkawng la na matu matsun ai lam ni nga ai” nga ai re.
US gaw Miwa hpe aten hkying hkum 72 laman “rung bungli hte lamang ni yawng jahkring na matu” July 21, bat Lahkawng Ya shani matsun ai nga, Miwa Maigan Kyit Hkai Hkringmang Dap tsun nna, ndai sat lawat gaw mungdan lahkawng shaja hkat nga ten “shawng de n byin yu ai shaja hkat lam bai jat wa ai lam re” nga tsun ai re.


text:
Sagaing, Hti Jaik Mare Kahtawng Uphkang Salang Yawng Bungli Pru Mat
Jinghpaw mungdaw majan (8) ning hpring lam nmaw makau hkrang shala lamang a majaw, masha hpawng chyawm pukma-19 hte tara jewat da hkrum ai ramma ningbaw 2 a amu, sakse 2 hpe dai ni matut jep sai re.
Tara jewat hkrum ai ramma ningbaw 2 maga mara nnga ai lam sakse hkam ya ai gaw Slg. Maji Brang Awng hte Slg.Hpauna Bawk Naw re hpe chye lu ai.
“ndai gaw n gun madun lamang mung nre. Yawng mu ai hte maren June praw 9 du yang shaning shagu lamang lama ma galaw ai. Ya mung ramma ni gaw hkrang shala lamang sha galaw ai. Dai majaw ndai gaw masha hpawng chyawm pukma hte nhtan shai ai lam nnga ai” nga nna Slg. Hpauna Bawk Naw tsun wa ai re.
Ramma ningbaw 2 a sakse ngu na marai 6 hpe tang shawn da ai rai nna, du na August 15 hta gaw hpang jahtum marai 2 hpe san jep na re lam chye lu ai.
Ya tara jewat da hkrum ai Shy. Seng Nu Pan hte Shd. Paw Lu yan 2 gaw, June praw 9 ya shani majan (8) ning hpring masat Myitkyina Sein-Mya-Eya nampan sun hte Pyi-Thu-Yin-Pin shara 2 hta ahkang nhpyi ai sha masha mahkawng wa ai nga nna ginwang ningtau Pyada Du Min Thant Zaw kaw nna tara jewat da ai re.


text:
Sagaing, Hti Jaik Mare Kahtawng Uphkang Salang Yawng Bungli Pru Mat
Mali zup hka madim hpe prat tup jahkring lu na matu, madim galaw ai Company CPI snr SPIC hte Asia World Company lahkawng hpe tara shawk da ai lam Myitkyina Ninghtawn tara rung nhkap la ai lam November praw 8 ya shani tsun ai re.
Ndai amu shawk da ai lam hpe Lai wa sai October 25 ya shani ginra masha marai 302 gawng malai Tara kasa Phoe Phyu tara rung de shawk da ai re.
Myen-Miwa asuya lahkawng lapran myit hkrum galaw da ai re majaw, tatut galaw ai company hpe tara ahkyak la na lam nmai byin ai majaw n hkap la ai re nga nna Myitkyina ning htawn tara agyi Slg. Nyunt Lin tsun ai re.
Ginra masha ni a gawng malai garum ya ai tara kasa Phoe Phyu gaw ndai dawdan ai lam hte seng nna, lahta tsang de bai matut shawk mat wa na lam tsun ai re.
Mali zup madim hpe ya yang gan jahkring da ai nga tim, madim hpe galaw na company ni matut nga nga ai zawn, SPIC hku nna mung madim a kaja lam hpe ginra masha ni hpe tsun dan ai lam dingyang galaw nga ai re.
Madim hpe 2006 Hpyen asuya lak htak myit hkrum galaw hpang wa ai rai nna, mung shawa yawng ninghkap ai majaw Gum San magam Thein Sein lak htak gan jahkring kau ai re.
Raitim, masing a majaw htawt sit hkrum ai ginra masha ni gaw tinang ginra de bai nhtang wa lu na matu myit makun nga ma ai re.


text:
Sagaing, Hti Jaik Mare Kahtawng Uphkang Salang Yawng Bungli Pru Mat
U.S. Covid-19 ana zinli hte si ai masha, April 21, bat Lahkawng Ya (Amerika nhtoi) du hkra, marai 45,000 jan rai sai hte ana mu jep ai machyi masha 800,000 jan sai lam, Reuters shiga dap a jahpan hta mu lu ai.
Amerikan gaw mungkan hta coronavirus ana kanu (Covid-19) mu jep masha law dik rai nna, dai gaw nambat lahkawng law dik Spain hta hti hkum htam 4 hkawt law ai rai nga ai. Mungkan ting Covid-19 jep shapraw lu ai masha jahpan wan 2.5 jan nga ai kaw 1/3 (sumpum masum hta na sumpum mi) gaw Dingdung Amerika Dan hta byin nga ai lam re.
Bat Lahkawng Ya shani si masha 2,600 jan bai jat wa ai re.
Myen mung e, April 21, shana hkyin 8pm kaw shapraw ai Asuya Hkam Ja Dap hte Ginsup Hkringmang Dap a ndau hta, Covid-19 ana hte si ai marai 5 hte hpawn ana mu jep ai masha yawng 121 du wa nna dai kaw marai 6 gaw hkam ja dap magam gun re lam, tang madun ai re.
Jinghpaw mungdaw e gaw mungdan kata-shinggan pru hkawm nna bai du shang wa ai masha 4,600 jan hpe nhtoi 14 ya maram masam Facility Quarantine galaw tawn ai kaw ana kap ai masha n nga ai lam, Mungdaw Hkam Ja Dap tsun ai re.


text:
March 3, 2018
Lusha Gam Ladaw Laban (4) 11th March 2018
Karai kasang a tsawra myit gaw shadawn shadang n nga ai!
Yuda amyu sha ni a mau mwi hta nga yang, Karai Kasang masha hpe hpan da na shaloi, tingyang makau kaw tsap nga ai lamu sagya ni hpe bawng ban yu ai da. Tara rap ra lam a lamu sagya gaw, ‘Hkum hpan u, shi gaw shi a shinggyim manang ni hpe nhkru dik ai amu yawng galaw na ra ai, Yak la ai hte zai dik ai, masu magaw ai hte n kaja ai masha sha tai na re” ngu ai. Teng man ai lam a lamu sagya mung, ‘Hkum hpan u, shi gaw kahpu kanau ni hta n-ga, nang hpe pyi masu malen, shut na ra ai,’ bai ngu ai da. ‘Hkum hpan u, shi gaw na a man hta n san seng ai lam galaw nna nang hpe mung n hkungga na ra ai,’ ngu nna Chyoi pra ai a lamu sagya bai tsun ai. Shaloi, matsan dum ai lam a lamu sagya gaw shawng de htawt tsap rai nna, ‘Sumsing lamu na wa e, hpan da u, shi mara galaw nna teng man ai, san pra ai lam ni kaw nna tsan wa yang, ngai shi hpe atsawm sha lakawn la nna, tsawra ai ga hte Nang hpang de bai woi wa na nngai’ ngu tang shawn ai da. Dai hte kaja wa sha Karai Kasang mung matsan dum ai lamu sagya tsun ai hte maren shinggyim masha hpe hpan da nu ai da.
Ndai maumwi gaw kaja wa sha Hkristu a mungga rai nga ai, ‘Karai Kasang gaw shi a kasha shingtai hpe jaw kau ai du hkra, mungkan ga hpe tsaw ra wu ai. Mungkan ga hpe tara daru u ga nga nna, Karai Kasang gaw dai kasha hpe mungkan ga de shangun dat wu ai n rai; mungkan ga gaw shi a marang e hkyehkrang la ai hkrum lu na she, shangun dat wu ai,’ (Yh 3: 16- 17) nga ai lam hpe shaleng ya nga ai.
Karai Kasang hte shi lata la ai amyusha ni hpe shi a nrum ntau shatai ai lam hpe myit yu ga! ‘Dai amyusha ni kade wa myit ja, n hkru ai rai tim, Karai Kasang galoi n kabai da ai. Egutu na shalawt la ai hpang, dai amyu sha ni, Moshe hte shi hpe aput angun nga lai wa sai. Ntuk rawng ai lapu ni hpe shanhte a ka-ang de shangun dat ai hku nna Karai Kasang gaw ari jaw sai. Raitim, matsan dum ai hte, magri lapu galaw jun tawn na Moshe hpe hkang da nu ai. Lapu achye hkrum ai ni dai hpe mada nna mai tsai wa lu sai. Madu Yesu mung dai magri lapu kumla zawn shi hkum hpe Udang ntsa hta jen da hkrum sai. Dai majaw dai ni na kabu gara shiga hta Yesu gaw; “Mawshe gaw nam maling e lapu hpe sharawt da ai zawn, masha kasha hta kam sham ai nlang hte gaw htani htana asak lu la hkra, masha kasha mung sharawt da ai hkrum na ra ai” nga nna tsun da sai.
Kalang lang, anhte a Karai Kasang gaw grai matsan dum ai hte myit mai ai ngu mu mada chye ai. Ndai zawn rai nga yang, n kang ka ai masha ni gaw shut hpyit mara law law galaw let Karai Kasang a matsan dum lama ai hte kaja ai hpe maroi ya chye ai. Raitim dai gaw Karai Kasang Shi hpan da ai arung arai ni hpe tsaw ra ai lam nan rai nga ai. Shi a n htum ai hte galu ai tsawra myit gaw galai shai na matu ahkang jaw nga ai. Dai majaw nnan bai garam lajang na matu, lusha gam ladaw zawn re ai hpe anhte lu ga ai. Karai Kasang a myit masa hte anhte a myit masa kade wa shai nga a hka! Shinggyim masha ni hta gaw “hpang jahtum lang” ngu ai nga ai. Madu jan (snr) madu wa gaw loi li sadi ndung ai lam hpe mara raw ya lu ai rai tim, galoi mung matut nna ashut nga ai rai yang dai gaw hpang jahtum nga byin wa nna hka bra ai kaw du na re. Karai Kasang hte gaw dai zawn n rai nga ai. Karai Kasang a tsawra ai myit gaw shadawn shadang n nga ai. Shadawn shadang nga ai tsawra myit gaw tsawm nna, byin nna, grai pyaw chye nna, tsaw ra ai ngu mai ai. Nang mung “ngai lama anya nna hkrit na zawn san yang tsaw ra hkrum na i” ngu san yu u.
Anhte hpe Karai Kasang tsawra ai gaw shadawn shadang n nga ai hte hpa mi rai rai (mara lu ai rai tim) shi a tsawra ai hpe jahkring kau ya n lu ai. Wa Jau John Powell S.J ka da ai zawn, “Ngai nang hpe tsawra mayu ai, dai sha re. Ngai nang hpe sha tsawra mayu ai. Nang lama ngai hpe ngam da na raitim, ngai nang hpe n jahkring da na re. Nang hpe awm dawm ahkang jaw na nngai, rai tim nang hpe ngai galoi mung tsawra nga na nngai.”
Sawn sum ru mai ai lam; Ngai a ningrum ningtau jan/ wa, kashu kasha ni, Nawku hpung masha ni, myit kam let ap da sai ni ntsa nga ai tsaw ra myit hte, ngai hte kaga masha ni a ntsa tawn da ai Karai Kasang a tsawra myit hpe hpa hte shadawn lu na rai? Gara masa hku nna ngai ra kadawn, gawng kya nga ai kun? Shadawn shadang n nga ai tsawra lu na matu ngai na hkum hpe kaning rai grau kaja wa hkra galaw lu na rai?
Courtesy : Ndai Mungga hpe Chyum mungga sasana magam Dap kaw na garum ya ai rai nga ai.


text:
2019 ning April shata praw 9 ya shani hta, Myen mungdan kata na Miwa Asuya dawhpum shatai ya ai masing kaba ni hte seng nna Swedish amyu sha, shi laika sara kaba Bertil Lintner hpe Irrawaddy shiga dap ni san htai galaw da ai kaw nna, Mali hka madim hte seng ai lam nkau hpe shi a ning mu ni hpe tang madun dat ai.
“Mali Hka madim hpe bai hpang na matu myithkrum ai rai jang, mung masa hku gaw tinang hkum tinang sat si ai lam re ai hpe Awng San Suu Kyi chye na ngu ngai kam ai. Du wa na shaning hta Myen mung kaw ra lata poi bai galaw sana majaw, gara mung masa la rai tim, ndai zawn dangrang hkat ra ai lam rai nna, mung shawa ra sharawng ai lam n law ai masing kaba ni hpe atsawm myit ra na re. Ninghkap hpung hta rai taw ai shaloi, Awng San Suu Kyi hku nna Mali Hka madim hpe kade daram ninghkap lai wa sai hpe yawng myit dum na re. Raitim ya shi a ningmu ni galai shai mat wa sai, Ndai lam ni, shi hpe astawm san ra na re”.
“Kaja wa tsun ga nga jang, Mali Hka madim hpe bai hpang na matu Miwa Asuya ni galaw wa ai hpe ngai grai mau ai. Miwa ni hpe nju ndawng ai lam ni, Miwa hpe ninghkap ai myit ni Myen mung shawa hta kade daram dam lada ai hku byin wa na hpe Miwa Asuya hku nna chye ra ai. Miwa mung hku nna Myen mung kata hta shanhte mai kaja ai lam hpe grau kaja shangun mayu jang, ya Miwa hpe ninghkap nga ai hpe grau kaba hkra shabyin na malai, ndai Mali hka madim hpe tsepkawp jahkring kau ra ai,” ngu ai hpe tsun shaga wa sai.
REF: Irrawaddy
Ja Tawng Naw


text:
Sagaing, Hti Jaik Mare Kahtawng Uphkang Salang Yawng Bungli Pru Mat
Myothit, Kunglaw mare sinpraw hkran Salawng kawng de sa gasat ai Myen hpyendap a nbungli 2 hta na langai hpe dai hpawt hkying 9 daram hta Wunpawng Mungdan Shanglawt Hpyendap KIA gap jahkrat kau ya ai lam chye lu ai.
Nbungli hkrat hkru ai hpe bum ntsa kaw nna gayet da ai sumla hte hkau na pa kaw nna gayet da ai sumla ni gaw wechat group ni hta chyam bra nga ai re.
Gap jahkrat hkrum ai nbungli (Helicopter) gaw Myothit, Kunglaw pa kaw hkru taw nga ai lam ginra masha ni tsun ai re.


text:
History & Milestones
KBCS Labau hte Ning gam ni
2018- 2019 Ning Hpung Kongsi Malawm ni Ningbaw Dr. Marip Kum Ja Ningtau Ningbaw Hpt. Ningrang Zau La Amu Madu Hpt. Lahtaw La Awng Ningtau Amu Madu Shd. Hpunggan Zau…Continue reading ...
Dr. Marip Kum JaNingbaw
Hpt. Lahtaw La AwngAmu Madu
Slg. Lahpai Zau HkumKunhting
2016- 2017 Ning Hpung Kongsi Malawm ni Ningbaw Dr. Marip Kum Ja Ningtau Ningbaw Hpt. Lahtaw La Awng Amu Madu Slg. Maran Naw Di Ningtau Amu Madu Shd. Hpunggan Zau…Continue reading ...
Dr. Marip Kum JaNingbaw
Slg. Maran Naw DiAmu Madu
Slg. Lahpai Zau HkumKunhting
Jinghpaw Wunpawng Kanawn Mazum Hpawng ( 1994 August 15th )Continue reading ...


text:
Sagaing, Hti Jaik Mare Kahtawng Uphkang Salang Yawng Bungli Pru Mat
Jinghpaw mungdaw asuya hte Miwa company lapran ginrun hkrang shapraw galaw na Nam Jim sut hpaga ginra hte seng nna, (MOU) Shada chyena myit hkrum lam hpe ladaw n-jat sai sha gan jahkring da ai nga nna, July 17 ya shani Jinghpaw mungdaw asuya a shiga dap sanglang hpawng hta tsun ai re.
Shawng ningnan lang Nam Jim sut hpaga ginra galaw na matu Jinghpaw mungdaw asuya hte Miwa company lapran 2018 May shata praw 8 ya shani MOU myithkrum lemat mahkret sai re.
Raitim de a shata 6 na ai hpang November 11 ya shani Mungdan Gumsan Magam a matsun laika langai a majaw MOU matut galaw ai lam hpe jahkring da ai nga nna Mungdaw Sut magam bungli masing hte seng ai hkringmang salang Wai Lin tsun ai.
“dai matsun hta nhpa baw lawm ai nga yang, mungdan jarit kata na bungli masing kaba galaw na rai yang gara hku hkan sa ra ai hpe madun da ai. Masing kaba galaw na nga yang, ahkyak dik gaw brang lang ra ai” nga nna tsun da ai”
Mungdan gumsan magam matsun a majaw 2018 May praw 8 ya shani Miwa company hte MOU myit hkrum da ai lam hpe matut ladaw jat ai lam n-galaw sai sha, company shada shingjawng ai ladat hpe bai lata sai re.
Shada shingjawng nna lata lahkrum ai Company hte MOU, MOA, hte JVA matut galaw mat na re nga nna tsun ai.
Nam Jim sut hpaga ginra gaw Myitkyina mare kaba a sinna maga deng 8 daram e nga ai shara re. Masing galaw na shara gaw eka 4700 rai nga ai. Tinang a lamu ga re lam tara shang n-madun lu ai kadai hpe mung, masing hte seng nna sum machyi manu jaw na nre nga nna mungdaw asuya tsun da ai re.
Lai wa sai gum san magam Thein Sein Lakhtak Jinghpaw mungdaw kata shara 3 hta sut hpaga ginra galaw na matu hkyen da ai rai nna, ya NLD asuya lakhtak Nam Jim hpe lata nna sut hpaga ginra galaw na hkyen hpang wa ai rai nga ai.
Raitim, ndai masing hte seng nna ginra masha ni chye gying ai lam yan ni hpe asuya gaw tsun sanglang dan ai lam nnga ai lam ginra masha ni tsun ai re.


text:
Sagaing, Hti Jaik Mare Kahtawng Uphkang Salang Yawng Bungli Pru Mat
Gala Nbung Dap MiG-29 jet pyenli langai, May 8, bat Manga Ya, jahpawt daw Panjap mungdaw Hoshiarpur ginwang kata wa hkrat ai lam, Gala shiga lawk ni tang madun ai.
Rasha, Mikoyan galaw shapraw ai MiG 29 (UPG) hpan jet hpyen nbungli gaw Chuharpur mare makau wa hkrat kapaw hkru mat ai re nga, dai ginra shiga ni tsun ai.
Hkying hkum loi mi na ai hpang she, jet majan nbungli MiG-29 jak hten nna wa hkrat ai hte gawt ai pilot wa gumlawt pru lu ai lam, Gala Nbung Dap IAF salang ni shiga shagrin wa ai re.
Myen Nbungli Dap hta MiG-29 jet (10) lu da sai hte matut nna Sukhoi Su-30 jet (6) hpe la na htet da sai re.
Rasha MiG-29 hte Su-27 jet ni gaw U.S. F-15 hte F-16 jet ni hpe shingdaw lu na yaw shada let galaw shapraw ai lam rai nga ai.


text:
2019 ning April shata 26 ya shani hta Hpyen yen lakawn lanawn hpung KHCC hte NCPC ni hku nna Kachin IDPs ni mare buga de bai wa lu na lam hte seng nna, Nay-pyi-daw muklum NRPC hta zuphpawng galaw ai hpe chye lu ai.
Bawng ban hpawng hta KHCC ningbaw Rev. Dr. Hkalam Samson hku nna, “ IDPs ni mare buga de bai wa lu na matu gaw, hpyen majan hte matut mahkai nga ai majaw, Myen hpyen dap hku nna, amyu bawsang ni a ntsa hta kam ai myit ningmu san ra ai, amyu bawsang ni a ginra hta majan gasat ai hpe shayawm nna, IDPs ni grau kam hpa wa hkra, lai wa sai aten hta hpyen dap n nga ai shara hta jung da ai hpyen dap ni hpe bai dawm kau nna, simsa lam ni hpe galaw lu jang gaw, IPDs ni mare buga de bai wa lu na lam hta, aten kadun laman hta awng dang ai hku lu galaw na re, “ ngu tsun shaga wa sai.
Dai hte maren, NRPC hpung a malawm tara kasa daju Tun Tun Oo hku nna gaw, “ gap hkat jahkring ai gaw, grau madung re ai, dai lu galaw jang she, hpyen hyen ni hku nna tinang mare buga de bai wa lu na, dai majaw KHCC hte mung shawa ni hku nna mung KIO shadut ya rit, majan gasat ai lam n nga jang she, KHCC ni hku n’na, hpyen yen ni hpe kaja wa grau lu garum na re,” ngu bai tsun shaga wa ai.
NRPC hpung hte galaw ai bawngban hpawng hta lam manga hku nna myit hkrum da ai hpe chye lu ai:
1) IDPs ni sari sadang hte bai wa na lam hta NRPC kawn jahkrat sa wa na hkrang tara ni hpe KHCC hte jawm galaw lajang mat na
2) IDPs ni bai wa ai lam hta, Asuya dap ni, wuhpung wuhpawng ni lapran hta bawngban jahkrum ai shaloi, KHCC hku nna grau masan sa hkra shang lawm lajang na
3) IDPs ni mare buga de bai wa ai lam hta, dum n’ta gawgap ai lam, malu masha madi shadaw ai lam, madu bungli hpe bai galaw lu na lam ni hta KHCC kawn matut mahkai, garum madi shadaw na
4) Mai wa ai buga ni hpe Pilot program lata la nna ningshawng galaw chyam yu ai lam galaw na matu jahkrum galaw sa na
5) IDPs ni mare buga bai wa ai lam hta, grau masan sa wa hkra KIO/KIA ni hte jahkrum na matu KHCC kawn lit la mat na, lam ni lawm ai.
Asuya dat kasa U Zaw Htay hku nna gaw du wa na April shata 30 ya shani hta galaw na KIO hte bawngban hpawng hta, gap hkat jahkring ai lam hpe lu hkra galaw na re ngu tsun ai hpe chye lu ai.
REF: NRPC, RFA
Ja Tawng Naw


text:
- Internet Line Pat kau ai lam hpe Rahkaing rapdaw hta ra ahkyak agenda tang madun
Rahkaing mungdaw a ninghtaw 8 hte Hkang mung daw na ninghtaw 1 hta internet line pat da ai hte seng n’na, bai hpaw ya na matu Rahkaing amat ni hku n’na ra ahkyak gashawn hpe Rapdaw hta tang madun ai hpe chye lu ai.
Du wa na Juen shata 26 ya shani hta, matut n’na bawng ban mat na hpe chye lu ai,
- H1N1 Ana hte Marai 7 Sai
Myen mung hta marai 19 hpe H1N1 ana lu ai ngu masat da ai hta, marai 12 gaw mai tsai mat wa nna, tsi rung na yu mat wa sai, marai 4 hpe gaw matut n’na tsi lajang ya nga ai, marai 7 gaw ana hte si mat sai hpe chye lu ai.
Si ai marai 7 hpe yu jang, marai 6 gaw Yangon ginwang kaba kaw n’na re n’na, marai 1 gaw Sagaing ginwang kaw na re ai hpe chye lu ai.
- Jinghpaw Mung Hta Numripan Party Hpaw lajang Nga
Jinghpaw mung hta du nga ai, Numri Pan party gaw, Myen kai chyan usa Hkin Nyut wa woi awn hpaw ai re lam hpe chye lu ai. Ninghtawn salang tai ya ai wa hpe, sen 100 jaw ai, ra lata poi shang na nga jang mung sen 100 bai jaw na nga mung tsun nga ai hpe chye lu ai.
Masa hpe maram yu jang, Wunpawng ginra hta mae garan masing hte, Wunpawng amyu sha ni a party ni hta mae yawm mat wa hkra galaw ai ladat rai ai hpe chye lu ai.
REF: Shawng lam shi sawk, RFA
Ja Tawng Naw


text:
Sinpraw Ginwang Ginjaw kaw nna Ginjaw Ginra Laiza de shang wa na masha ni hpe laksan ana jep ai lam galaw nhtawm ana jep nmu ai ni hpe sha hkawm sa ahkang jaw na re lam Sinpraw Ginwang Ginjaw Covid 19 ana zinli makawp ninghkap komiti Salang Sarawun Zau Bawk septenber (14) ya shani tsun ai .
“Anhte kaw na wa ai masha ni hta Dum Bung Hka Zup check point kaw ana jep mu lu ai lam nga ai nga majaw, Anhte ginra kata kaw nna Ginjaw ginra de wa ra ai ni hpe laksan ana jep chyoi nna she hkawm sa ahkang jaw na matu hkyen shajin da ga ai” nga ai.
Dum Bung Hka Zup Quarantine Dabang kaw Septenber (13)ya shani Mai Ja Yang kaw nna lung wa ai jawngma marai (2) kaw ana jep mu ai lam nga ai.re.Mai Ja Yang Mungmyit Sinli Boarder jawng kaw na Jawng ma yan re. Dai yan gaw Covid ana makawp ninghkap tsi garai n-htu shi ai re lam mung na chye lu ai.
Dum Bung Hka Zup Quarantine Dabang kaw, Sinpraw Ginwang Ginjaw Covid 19 ana zinli makawp ninghkap komiti a madi shadaw laika pa hte du wa ai ni hpe sha hkap la ai.Ya aten marai (20) Hkamja lam masam maram hkamla nga ai .
Hkawm sa ai ni yawng Covid ana makawp ninghkap tsi htu yu sai lekmat, tsi gawn lajang hkamla ngut sai wa rai yang dabang pru lekmat lawm gun ra na rai nna, lekmat ni hta hkan nna Quarantine nhtoi masat ya na re hpe mung chye lu ai.


text:
Sagaing, Hti Jaik Mare Kahtawng Uphkang Salang Yawng Bungli Pru Mat
Hpakan KIA Dapdung 6 a Ningtau Dap Up Marip Brang Ja gaw machyi sawng nna August praw 2, Laban Ya shani, n nga mat ai lam, Hpakan KIA shiga lawk tsun ai.
KIA Dapba 9 npu Dung 6 2ic (second in command) Marip Brang Ja gaw tsirung kaba de sa wa ai lam kaw n nga mat ai re lam, matut chye lu ai.
Sai rawt hte Hkali kumla machyi kaba sawng ai ten tsirung sa wa ai lam lapran n nga mat ai re nga, tsun ai re.
Grau nna, mare kaba hte tsan ai shanglawt hpyendap ni hta magam gun ni machyi kaba sawng wa na n lu sharang ai madang du jang she tsirung lu sa ai masa re lam hpe sagawn chye lu ai.